Kannada-LLM-Labs/Wikipedia-Kn huggingface dataset:
ಎಡೆಸ್ಟಿನ್

ಎಡೆಸ್ಟಿನ್ ಪುಂಡಿ ಬೀಜದಲ್ಲಿರುವ ಗ್ಲಾಬ್ಯುಲಿನ್ ಜಾತಿಗೆ ಸೇರಿದ ಪ್ರೋಟೀನು. ಇದನ್ನು ಸ್ಫಟಿಕೀಕರಿಸಲಾಗಿದೆ. ಇದು ಮತ್ತು ಇದರ ಹೈಡ್ರೊಕ್ಲೋರೈಡು ನೀರಿನಲ್ಲಿ ವಿಲೀನವಾಗುವುದಿಲ್ಲ. ಎಲೆಕ್ಟ್ರಾನ್ ಸೂಕ್ಷ್ಮದರ್ಶನ, ಅತಿ ಅಪಕೇಂದ್ರೀಯತೆ (ಅಲ್ಟ್ರಾ ಸೆಂಟ್ರಿಫ್ಯೂಗೇಶನ್) ಮತ್ತು ಬೆಳಕು ಚದುರಿಕೆ (ಲೈಟ್ ಸ್ಕ್ಯಾಟರಿಂಗ್) ವಿಧಾನಗಳಿಂದ ಎಡೆಸ್ಟಿನ್ನಿನ ಅಣುತೂಕ ೩೧,೦೦೦-೩೪,೦೦೦ ಎಂದು ನಿರ್ಧರಿಸಲಾಗಿದೆ. ಇದು ಬಹಳ ಜೀರ್ಣಸಾಧ್ಯವಾದ, ಲೆಗುಮಿನ್ ಪ್ರೋಟೀನ್.

ಎಡೆಸ್ಟಿನ್‍ಗೆ ದೇಹದ ಮೇಲೆ ದಾಳಿಮಾಡುವ ಪದಾರ್ಥಗಳ ವಿರುದ್ಧ ಪ್ರತಿಕಾಯಗಳ ಉತ್ಪಾದನಾ ಪ್ರಕ್ರಿಯೆಯನ್ನು ಉತ್ತೇಜಿಸುವ ಅನನ್ಯ ಗುಣವಿದೆ.

ಉಲ್ಲೇಖಗಳು 

ಪ್ರೋಟೀನ್‍ಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂಜಲಿ ಮರಾಠೆ

ಅಂಜಲಿ ಮರಾಠೆ ಭಾರತೀಯ ಹಿನ್ನೆಲೆ ಗಾಯಕಿ ಮತ್ತು ಹಿಂದೂಸ್ತಾನಿ ಗಾಯಕಿ.

ಆರಂಭಿಕ ಜೀವನ 
ಅಂಜಲಿ ಮರಾಠೆ ತಮ್ಮ ತಾಯಿ ಅನುರಾಧಾ ಮರಾಠೆ ಅವರಿಂದ ಶಾಸ್ತ್ರೀಯ ಸಂಗೀತವನ್ನು ಕಲಿತರು, ಅವರು ಸ್ವತಃ ಪ್ರಸಿದ್ಧ ಶಾಸ್ತ್ರೀಯ ಮತ್ತು ಲಘು ಗಾಯಕಿ, ಮರಾಠಿ ಮತ್ತು ಹಿಂದಿ ಹಾಡುಗಳ ವೇದಿಕೆ ಕಾರ್ಯಕ್ರಮಗಳನ್ನು ನಡೆಸುತ್ತಾರೆ.

ವೃತ್ತಿ 
ಅಂಜಲಿ, ಮನೋವಿಜ್ಞಾನ ಪದವೀಧರರಾಗಿದ್ದು, ವೈದ್ಯಕೀಯವನ್ನು ಮುಂದುವರಿಸಲು ಬಯಸಿದ್ದರು. ಆದರೆ 12ನೇ ತರಗತಿಯಲ್ಲಿ ಅವರು ತಮ್ಮ ಆಸಕ್ತಿ ಸಂಗೀತ ಎಂದು ಅರಿತುಕೊಂಡರು.  ಮರಾಠಿ ಚಲನಚಿತ್ರ ದೋಘಿಯಲ್ಲಿನ ಒಂದು ಹಾಡಿನ ನಿರೂಪಣೆಗಾಗಿ ಅವರು 16 ನೇ ವಯಸ್ಸಿನಲ್ಲಿ 1996 ರಲ್ಲಿ ಅತ್ಯುತ್ತಮ ಹಿನ್ನೆಲೆ ಗಾಯಕಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದರು. ಅವರು ಚೌಕತ್ ರಾಜ (ಮರಾಠಿ), ಸಾಯಿಬಾಬಾ (ಮರಾಠಿ), ದೋಘಿ (ಮರಾಠಿ) ಗಿಂತ ಮೊದಲು ಹಾಡುಗಳನ್ನು ಮತ್ತು ಧಾರಾವಾಹಿಗಾಗಿ ಶೀರ್ಷಿಕೆ ಗೀತೆಗಳನ್ನು ಧ್ವನಿಮುದ್ರಿಸಿದರು - ಝುಥೆ ಸಚ್ಚೆ ಗುಡ್ಡೆ ಬಚ್ಚೆ (ಹಿಂದಿ), ಓಲಕ್ ಸಂಗನ (ಮರಾಠಿ) ಒಂಬತ್ತನೇ ವಯಸ್ಸಿನಲ್ಲಿ. ಅವರು ಆಲ್ ಇಂಡಿಯಾ ರೇಡಿಯೊ ಪುಣೆಗಾಗಿ ಬಲೋದ್ಯಾನ್ (ಮಕ್ಕಳಿಗಾಗಿ ಕಾರ್ಯಕ್ರಮ) ಗಾಗಿ ಹಾಡುಗಳನ್ನು ರೆಕಾರ್ಡ್ ಮಾಡಿದ್ದಾರೆ. ಅನೇಕ ಸ್ಟೇಜ್ ಶೋಗಳಲ್ಲಿ ಭಾಗವಹಿಸಿದ್ದಾರೆ.  ಅವರು ಮುಂಬೈನ ಜಗ್ತಿಕ್ ಮರಾಠಿ ಪರಿಷತ್ತಿನಲ್ಲಿ ನಡೆದ ಸ್ಮರಣಯಾತ್ರೆಯಲ್ಲಿ ಭಾಗವಹಿಸಿದರು. ಚಿಮಾಂಗಣಿ ಎಂಬ ಮಕ್ಕಳ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು. ಅಂಜಲಿ, ಈ ಕಾರ್ಯಕ್ರಮಗಳಲ್ಲದೆ, ಭಾಷಣ, ನೃತ್ಯ, ನಾಟಕ ಮತ್ತು ಬೀದಿ ನಾಟಕಗಳಲ್ಲಿಯೂ ಭಾಗವಹಿಸುತ್ತಾರೆ.

ವೈಯಕ್ತಿಕ ಜೀವನ 
ಅಂಜಲಿ ಗಾಯಕಿ ಅನುರಾಧಾ ಮರಾಠೆ ಅವರ ಪುತ್ರಿ. ಅವರು ಸಲೀಲ್ ಕುಲಕರ್ಣಿ ಅವರನ್ನು ವಿವಾಹವಾದರು. ಅವರಿಗೆ ಇಬ್ಬರು ಮಕ್ಕಳಿದ್ದಾರೆ - ಮಕ್ಕಳ ಚಿತ್ರ 'ಚಿಂಟೂ' (चिन्टू) ಗಾಗಿ ಹಾಡಿದ ಮಗ ಶುಭಂಕರ್ ಮತ್ತು ಮಗಳು ಅನನ್ಯಾ. ಅವರು ಇತ್ತೀಚೆಗೆ ಬೇರ್ಪಟ್ಟರು.

ಉಲ್ಲೇಖಗಳು 
www.mid-day.com/articles/when-classic-meets-folk/15760195
ಜೀವಂತ ವ್ಯಕ್ತಿಗಳು
ಹಿಂದುಸ್ತಾನಿ ಸಂಗೀತ
ಸಂಗೀತಗಾರರು
ಸುಷ್ಮಾ ಕೆ. ರಾವ್

ಸುಷ್ಮಾ ಕೃಷ್ಣಮೂರ್ತಿ ರಾವ್ (ಜನನ ಫೆಬ್ರವರಿ ೨೩, ೧೯೮೫)  ಭಾರತೀಯ ನಟಿ, ನೃತ್ಯಗಾರ್ತಿ ಮತ್ತು ದೂರದರ್ಶನ ನಿರೂಪಕಿ. ನಟಿಯಾಗಿ ಅವರು ಕನ್ನಡ ಕಿರುತೆರೆಯಲ್ಲಿನ ಕೆಲಸಕ್ಕಾಗಿ ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ಎಸ್. ನಾರಾಯಣ್ ಅವರ ಭಾಗೀರಥಿಯಲ್ಲಿ ಪಾದಾರ್ಪಣೆ ಮಾಡಿದ ನಂತರ, ಗುಪ್ತಗಾಮಿನಿ (ಧಾರಾವಾಹಿ)ಯ ಮೂಲಕ ಪ್ರಸಿದ್ಧಗೊಂಡರು.
ಅವರು ಭರತನಾಟ್ಯ ನರ್ತಕಿಯಾಗಿದ್ದಾರೆ.  1997 ರಲ್ಲಿ ನೃತ್ಯಕ್ಕಾಗಿ ಆರ್ಯಭಟ ಪ್ರಶಸ್ತಿಯನ್ನು ಪಡೆದಿದ್ದಾರೆ.

ಜೀವನಚರಿತ್ರೆ 

ಭಾರತದ ಕರ್ನಾಟಕ ರಾಜ್ಯದ ಚಿಕ್ಕಮಗಳೂರು ಜಿಲ್ಲೆಯ ಕೊಪ್ಪ ಎಂಬ ಊರಿನಲ್ಲಿ ೨೩ ಫೆಬ್ರವರಿ ೧೯೮೫ ರಲ್ಲಿ ಸುಷ್ಮಾ   ಜನಿಸಿದರು.  

ಇವರ ಕುಟುಂಬದ ಬಗ್ಗೆ ಅಷ್ಟೇನು ವಿವರಗಳು ಇಲ್ಲ. ಸುಷ್ಮಾ ೨೦೦೭ರಲ್ಲಿ ಭಾರತೀಯ ಸಿನಿಮಾ ಚಿತ್ರಕಥೆಕಾರ ಮತ್ತು ನಿರ್ದೇಶಕ ಪ್ರೀತಂ ಗುಬ್ಬಿಯನ್ನು ಮದುವೆಯಾಗುತ್ತಾರೆ. ಸುಮಾರು ಆರು ವರ್ಷಗಳ ಕಾಲ ಒಟ್ಟಿಗೆ ಇದ್ದ ನಂತರ ಇವರಿಬ್ಬರು ೨೦೧೩ರಲ್ಲಿ ವೈಯಕ್ತಿಕ ಕಾರಣಗಳಿಂದ ದೂರವಾಗುತ್ತಾರೆ. ಈ ಬಗ್ಗೆ ಹೆಚ್ಚಿನ ಮಾಹಿತಿ ಇಲ್ಲ. 
                     
ಶಿಕ್ಷಣ

ಅವರು KLE ಕಾಲೇಜಿನಿಂದ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದಿದ್ದಾರೆ ಮತ್ತು ಅವರು ಮದ್ರಾಸ್ ವಿಶ್ವವಿದ್ಯಾಲಯದಿಂದ  ಹಿಂದಿ ಭಾಷೆಯಲ್ಲಿ ಸ್ನಾತಕೋತ್ತರ ಪದವಿಯನ್ನು ಸಹ ಹೊಂದಿದ್ದಾರೆ. ಇವರು ತರಬೇತಿ ಪಡೆದ ಭರತನಾಟ್ಯ ನರ್ತಕಿಯಾಗಿದ್ದಾರೆ. ಅವರು ನವದೆಹಲಿ, ಮುಂಬೈ, ಜೈಪುರ ಮತ್ತು ತಿರುವನಂತಪುರಂ ಮತ್ತು ಹಂಪಿ ಉತ್ಸವದಲ್ಲಿ ಕಾರ್ಯಕ್ರಮಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಅವರು ನೃತ್ಯದಲ್ಲಿ ಕರ್ನಾಟಕ ರಾಜ್ಯ ಮತ್ತು ಕೇಂದ್ರೀಯ ವಿದ್ಯಾರ್ಥಿವೇತನವನ್ನು (NCERT) ಪಡೆದಿದ್ದಾರೆ.  ಅವರು 1997 ರಲ್ಲಿ ನೃತ್ಯಕ್ಕಾಗಿ ಆರ್ಯಭಟ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.

ನಟನಾ ವೃತ್ತಿ 
ನಟ ವಿಜಯ್ ಕಾಶಿ ಅವರು ಸುಷ್ಮಾ ಅವರಿಗೆ ನಟನೆಗೆ ಬರುವಂತೆ ಪ್ರೋತ್ಸಾಹಿಸುತ್ತಾರೆ. ಹೀಗೆ ಸುಷ್ಮಾ ತಮ್ಮ ದೂರದರ್ಶನ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಈ ಸಮಯದಲ್ಲಿ, ನಟ ವಿಜಯ್ ಕಾಶಿ ಅವರ ಪತ್ನಿ ವೈಜಯಂತಿ ಕಾಶಿಯಲ್ಲಿ ಕೂಚಿಪುಡಿ ಕಲಿಯುತ್ತಿದ್ದರು. ಸುಷ್ಮಾ ಅವರು ಎಸ್. ನಾರಾಯಣ್ ಅವರ ಭಾಗೀರಥಿಯೊಂದಿಗೆ ದೂರದರ್ಶನಕ್ಕೆ ಪಾದಾರ್ಪಣೆ ಮಾಡಿದರು, ಇದರಲ್ಲಿ ಅವರು ಹೇಮಾ ಪ್ರಭಾತ್ ಅವರ ಪಾತ್ರದ ಸಹೋದರಿ ವೀಣಾ ಪಾತ್ರವನ್ನು ನಿರ್ವಹಿಸಿದರು. ನಂತರ ಅವರು ಸ್ವಾತಿ ಮುತ್ತು ಚಿತ್ರದಲ್ಲಿ ಪಲ್ಲವಿಯಾಗಿ, ಬಿದಿಗೆ ಚಂದ್ರಮದಲ್ಲಿ ಶಶಿಕಲಾ ಪಾತ್ರದಲ್ಲಿ ಕಾಣಿಸಿಕೊಂಡರು. ಮೊದಲು ಯಾವ ಜನ್ಮದ ಮೈತ್ರಿಯಲ್ಲಿ ಅನನ್ಯಾಳಾಗಿ, ಗುಪ್ತಗಾಮಿನಿಯಲ್ಲಿ ಭಾವನಾ ಮತ್ತು ಸೊಸೆ ತಂದ ಸೌಭಾಗ್ಯದಲ್ಲಿ ಕೀರ್ತಿಯಾಗಿ ಕಾಣಿಸಿಕೊಂಡರು. 
ಸುಷ್ಮಾ ಅವರಿಗೆ ಗುಪ್ತಗಾಮಿನಿಯಲ್ಲಿನ ಅವರ ಅಭಿನಯಕ್ಕಾಗಿ ಕರ್ನಾಟಕ ಟೆಲಿವಿಷನ್ ಅಸೋಸಿಯೇಷನ್ ​​​​ಅತ್ಯುತ್ತಮ ನಟಿ ಪ್ರಶಸ್ತಿ ಮತ್ತು ಸೊಸೆ ತಂದ ಸೌಭಾಗ್ಯಕ್ಕಾಗಿ ಜೀ ಕನ್ನಡ ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ನೀಡಲಾಯಿತು.

ನಿರೂಪಣೆ 
ಇವರು ಹಲವಾರು ದೂರದರ್ಶನ ಕಾರ್ಯಕ್ರಮಗಳನ್ನು ನಿರೂಪಣೆ ಮಾಡಿದ್ದಾರೆ.

ದೂರದರ್ಶನ

ಸಿನಿಮಾ
ಎಕ್ಸ್‌ಕ್ಯೂಸ್‌ಮಿ ಕನ್ನಡ ಸಿನಿಮಾದ ನಾಯಕಿ ಪಾತ್ರಕ್ಕೆ ಸುಷ್ಮಾರಿಗೆ ಅವಕಾಶ ನೀಡಲಾಯಿತು. ಆದರೆ, ನಾಯಕಿ ಪಾತ್ರಕ್ಕೆ ತುಂಬಾ ಗ್ಲಾಮರಸ್ ಬಟ್ಟೆಯನ್ನು ಧರಿಸಬೇಕಿದ್ದರಿಂದ ಈ ಪಾತ್ರ ಮಾಡುವುದನ್ನು ನಿರಾಕರಿಸಿದರು.

ಪ್ರಶಸ್ತಿಗಳು ಮತ್ತು ಗೌರವಗಳು

ಉಲ್ಲೇಖಗಳು
ಮನೋರಂಜನೆ
ಕನ್ನಡ ನಟಿ
ಕಲಾವಿದೆ
ಭರತನಾಟ್ಯ
ಕಿರುತೆರೆ
ಜೀವಂತ ವ್ಯಕ್ತಿಗಳು
ಕನ್ನಡ ಧಾರಾವಾಹಿ
ಕನ್ನಡ
ಝೀ ಪಿಚ್ಚರ್

ಝಿ ಪಿಚ್ಚರ್ ಭಾರತೀಯ ಕನ್ನಡ ಚಲನಚಿತ್ರಗಳ ಪಾವತಿ ದೂರದರ್ಶನ ಚಾನೆಲ್ ಕನ್ನಡ ಚಲನಚಿತ್ರಗಳನ್ನು ನೀಡುತ್ತದೆ. ಇದನ್ನು 1 ಮಾರ್ಚ್ 2020 ರಂದು ಪ್ರಾರಂಭಿಸಲಾಯಿತು ಮತ್ತು ಇದು ಜೀ ಕನ್ನಡದ ಸಹೋದರ ಚಾನಲ್ ಆಗಿದೆ. ಝೀ ಎಂಟರ್‌ಟೈನ್‌ಮೆಂಟ್ ಎಂಟರ್‌ಪ್ರೈಸಸ್ ಒಡೆತನದ ಚಾನಲ್.

ಇತಿಹಾಸ 
ಝಿ ಪಿಚ್ಚರ್, 2020 ರಲ್ಲಿ ಮಾರ್ಚ್ 1 ರಂದು ಬಿಡುಗಡೆಯಾಗಿದೆ ಮತ್ತು ಪ್ರಚಾರದ ವೀಡಿಯೊದೊಂದಿಗೆ ಫೆಬ್ರವರಿ 9 ರಂದು Zee ಕನ್ನಡದಲ್ಲಿ ಮೊದಲ ನೋಟವನ್ನು ಅನಾವರಣಗೊಳಿಸಲಾಯಿತು.

ಕರ್ನಾಟಕದಲ್ಲಿ ಮೊದಲ ಬಾರಿಗೆ, ಚಾನೆಲ್ ಪ್ರಾರಂಭವಾದ ಮೊದಲ ತಿಂಗಳಲ್ಲಿ ಸತತ 12 ದಿನಗಳಲ್ಲಿ 12 ಪಿಚ್ಚರ್ ಪ್ರೀಮಿಯರ್‌ಗಳನ್ನು ಪ್ರಸಾರ ಮಾಡಲು ಸಿದ್ಧವಾಗಿದೆ ಮತ್ತು ಪ್ರತಿದಿನ 13:00 ( IST ) ಕ್ಕೆ 'ಒಂದೇ ಒಂದು ಬ್ರೇಕ್' ಚಲನಚಿತ್ರವನ್ನು ಪ್ರಸಾರ ಮಾಡುತ್ತದೆ.

ಲಭ್ಯತೆ 
ಉಪಗ್ರಹ ಮತ್ತು ಕೇಬಲ್ ಮೂಲಕ ಭಾರತ ಮತ್ತು ಇತರ ದೇಶಗಳಾದ್ಯಂತ ಚಾನಲ್ ಲಭ್ಯವಿದೆ. ಇದು ZEE5 ನಲ್ಲಿ ಲೈವ್ ಜೊತೆಗೆ ಡಿಜಿಟಲ್ ಮತ್ತು ಮೊಬೈಲ್ ಮನರಂಜನಾ ವೇದಿಕೆಯ ಮೂಲಕವೂ ಲಭ್ಯವಿದೆ.

ಸಹ ನೋಡಿ 

 ಜೀ ಕನ್ನಡ
 ಕನ್ನಡ ಭಾಷೆಯ ದೂರದರ್ಶನ ವಾಹಿನಿಗಳ ಪಟ್ಟಿ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 Zee Picchar ಅಧಿಕೃತ ವೆಬ್‌ಸೈಟ್
 ZEE5 ಅಧಿಕೃತ ವೆಬ್‌ಸೈಟ್
ಕಿರುತೆರೆ ವಾಹಿನಿಗಳು
ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ಕನ್ನಡ ಟಿವಿ ವಾಹಿನಿ
ದುಡಿ

ಕರಾವಳಿ ತೀರದ ಜನಪದರಲ್ಲಿ ಬಳಕೆಯಲ್ಲಿರುವ ವಾದ್ಯ ಸುಮಾರು ಒಂದೂಕಾಲು ಅಡಿ ಉದ್ದವಿರುವ ಈ ವಾದ್ಯದ ಬಾಯಿಯ ವ್ಯಾಸ ಮುಕ್ಕಾಲು ಅಡಿ, ದುಡಿಯನ್ನು ಹಲಸು, ಕಾಚಿ ಮರಗಳಿಂದ ತುಗಳನ್ನು ಕೊರೆದು ಮಾಡಿರುತ್ತಾರೆ.

ಬೇರೆ ಹೆಸರು 
ದುಡಿಗೆ ಹೊಳವ 'ಕಳಿಸು' (ಕಳಸ) ಎಂಬ ಹೆಸರಿದೆ.

ರೂಪ

ದುಡಿ ಡಮರುಗದ ರೀತಿಯಲ್ಲಿಯೇ ಇದ್ದರೂ ಹೆಚ್ಚು ನೀಳವಾಗಿರುತ್ತದೆ. ದುಡಿಗೆ ಬಾಯಿ ಹೆಚ್ಚು ಅಗಲವಿರುವುದಿಲ್ಲ. ಇದು ದುಡಿಗಿಂತಲೂ ಅಗಲವಾದ ಮುಚ್ಚಿಕೆಯ ವಾದ್ಯ, ದುಡಿಯ ಬಲಭಾಗಕ್ಕೆ ದನದ ಚರ್ಮವನ್ನು ಎಡಭಾಗಕ್ಕೆ ಆಡಿನ ಚರ್ಮವನ್ನು ಸೇರಿಸುತ್ತಾರೆ. ಚರ್ಮವನ್ನು ಸುತ್ತಲು ಹೆಬ್ಬೆರಳು ಗಾತ್ರದ ಮರದ ಬೇರನ್ನು ಬಳೆಯಂತೆ ಸುತ್ತಿ ಅದಕ್ಕೆ ಚರ್ಮವನ್ನು ಸುತ್ತಿ ದಾರದಿಂದ ಹೊಲಿದಿರುತ್ತಾರೆ. ಈ ಮುಚ್ಚಿಕೆಗಳನ್ನು ದುಡಿಗೆ ಸೇರಿಸಿ ಕಟ್ಟಲು ಚರ್ಮವೂ ಸೇರಿದಂತೆ ಮರದ ಬಳೆಯನ್ನೇ ಸುಟ್ಟು, ರಂಧ್ರಮಾಡಿ ನಾರಿನ ಹುರಿ ಕಟ್ಟುತ್ತಾರೆ. ಹುರಿ ಕಟ್ಟಲು ಎರಡೂ ಮುಚ್ಚಿಕೆಗೂ ಸುಮಾರು ಆರರಿಂದ ಎಂಟು ರಂಧ್ರಮಾಡಿರುತ್ತಾರೆ. ನಡುವಿನ ಭಾಗದಲ್ಲಿ ಅಮುಕಿ ಎಲ್ಲಾ ದಾರಗಳನ್ನು ಸೇರಿಸಿ ದಾರ ಸುತ್ತಿರುತ್ತಾರೆ. ದಾರ ಸುತ್ತಿದ ಭಾಗವನ್ನು ಅಮುಕುತ್ತಾ ದನದ ಅಥವಾ ಎಮ್ಮೆಯ ಮೂಳೆಯನ್ನು ಗುಣಿಯಾಗಿಸಿಕೊಂಡು ಬಲಭಾಗದಲ್ಲಿ ಬಡಿಯುತ್ತಾರೆ. ದುಡಿ ವಾದ್ಯ ಕೊಡಗಿನ ಎರವರಲ್ಲಿಯೂ ಬಳಕೆಯಲ್ಲಿದೆ. ಎರವರು ದುಡಿಗೆ ಮಂಗನ ಚರ್ಮವನ್ನು ಬಳಸುತ್ತಾರೆ. ಕುತ್ತಿಗೆಗೆ ತೂಗಿಹಾಕಿಕೊಂಡು ಮಧ್ಯಭಾಗದಲ್ಲಿ ದಾರಗಳನ್ನು ಅಮುಕುತ್ತಾ ಕಡ್ಡಿಯಿಂದ ಬಡಿಯುತ್ತಾರೆ.

ಉಪಯೋಗ
ಮುಖ್ಯವಾಗಿ ಭೂತಕೋಲದ ಸಮಯದಲ್ಲಿ ನುಡಿಸುತ್ತಾರೆ
ಈ ವಾದ್ಯ ಬುಡಕಟ್ಟು ಸಮುದಾಯಗಳಲ್ಲಿ ತಮಟೆಯಂತೆ ಬಹೂಪಯೋಗಿ ವಾದ್ಯವಾಗಿದೆ. ಅವರಲ್ಲಿ ಈ ವಾದ್ಯವಿಲ್ಲದೆ ಯಾವ ಸಮಾರಂಭ, ಉತ್ಸವ ಮುಂತಾದವು.

ಉಲ್ಲೇಖಗಳು
ನೀಲಿಮಾ ಅಜೀಂ

ನೀಲಿಮಾ ಅಜೀಮ್ (ಜನನ 2 ಡಿಸೆಂಬರ್ 1958)  ಒಬ್ಬಳು ಭಾರತೀಯ ನಟಿ, ಶಾಸ್ತ್ರೀಯ ನೃತ್ಯಗಾರ್ತಿ, ಲೇಖಕಿ ಮತ್ತು ನಟರಾದ ಶಾಹಿದ್ ಕಪೂರ್ ಮತ್ತು ಇಶಾನ್ ಖಟ್ಟರ್ ಅವರ ತಾಯಿ. ದೂರದರ್ಶನ ಕಾರ್ಯಕ್ರಮಗಳಲ್ಲಿನ ಪಾತ್ರಗಳಿಗಾಗಿ ಅವರು ಭಾರತದಲ್ಲಿ ಹೆಸರುವಾಸಿಯಾಗಿದ್ದಾರೆ.

ಆರಂಭಿಕ ಜೀವನ 
ನೀಲಿಮಾ ಅಜೀಂ ಅವರ ತಂದೆ ಬಿಹಾರದ ಮಾರ್ಕ್ಸ್ವಾದಿ ಪತ್ರಕರ್ತ ಮತ್ತು ಉರ್ದು ಲೇಖಕ ಅನ್ವರ್ ಅಜೀಂ ಮತ್ತು ಅವರ ತಾಯಿ ಖದೀಜಾ ಖ್ವಾಜಾ ಅಹ್ಮದ್ ಅಬ್ಬಾಸ್ ಅವರ ಸಂಬಂಧಿಯಾಗಿದ್ದರು. ಅಜೀಮ್ ಭಾರತೀಯ ಶಾಸ್ತ್ರೀಯ ನೃತ್ಯದ ಕಥಕ್ ರೂಪವನ್ನು ಅಧ್ಯಯನ ಮಾಡಿದರು ಮತ್ತು ಬಿರ್ಜು ಮಹಾರಾಜ್ ಮತ್ತು ಮುನ್ನಾ ಶುಕ್ಲಾ ಅವರ ಬಳಿ ತರಬೇತಿ ಪಡೆದರು.

ವೃತ್ತಿ 
ಅಜೀಮ್ ಹಿಂದಿ ಭಾಷೆಯ ಚಲನಚಿತ್ರಗಳು ಮತ್ತು ದೂರದರ್ಶನ ಸರಣಿಗಳಲ್ಲಿ ಕಾಣಿಸಿಕೊಂಡಿದ್ದಾರೆ, ಅವರು ಫಿರ್ ವಹಿ ತಲಾಶ್, ಆಮ್ರಪಾಲಿ, ದಿ ಸ್ವೋರ್ಡ್ ಆಫ್ ಟಿಪ್ಪು ಸುಲ್ತಾನ್ ಮತ್ತು ಜುನೂನ್ ಎಂಬ ಅನೇಕ ಐತಿಹಾಸಿಕ ಮತ್ತು ನಾಟಕೀಯ ಚಲನಚಿತ್ರಗಳನ್ನು ಸಹ ಮಾಡಿದ್ದಾರೆ. 2014 ರಲ್ಲಿ, ಅವರು ಮುಂಬೈನ ಭಾರತೀಯ ವಿದ್ಯಾಭವನ ಕ್ಯಾಂಪಸ್‌ನಲ್ಲಿ ಬಿರ್ಜು ಮಹಾರಾಜರ ಕಲಾಶ್ರಮ ಆಯೋಜಿಸಿದ್ದ ಪಂಚತತ್ವ ವಾರ್ಷಿಕ ಕಥಕ್ ಉತ್ಸವದಲ್ಲಿ ಪ್ರದರ್ಶನ ನೀಡಿದರು. ಅವರು ದೀಪಕ್ ತಿಜೋರಿ ಅವರೊಂದಿಗೆ ಹಿಂದಿ ಚಲನಚಿತ್ರ ಸಡಕ್‌ನಲ್ಲಿ ಕೆಲಸ ಮಾಡಿದರು.

ವೈಯಕ್ತಿಕ ಜೀವನ 
ಅವರು 1979 ರಲ್ಲಿ ಪಂಕಜ್ ಕಪೂರ್ ಅವರನ್ನು ವಿವಾಹವಾದರು ಆದರೆ ನಂತರ ಅವರು ವಿಚ್ಛೇದನ ಪಡೆದರು. ಆಕೆಯ ಮಗ ಶಾಹಿದ್ ಕಪೂರ್ ಬಾಲಿವುಡ್ ನಟ. ನಂತರ ಅವರು ರಾಜೇಶ್ ಖಟ್ಟರ್ ಅವರನ್ನು ವಿವಾಹವಾದರು ಮತ್ತು ಬಾಲಿವುಡ್ ನಟರಾದ ಇಶಾನ್ ಖಟ್ಟರ್ ಎಂಬ ಮಗನನ್ನು ಹೊಂದಿದರು.

ಚಿತ್ರಕಥೆ

ಚಲನಚಿತ್ರಗಳು

ದೂರದರ್ಶನ

ವೆಬ್ ಸರಣಿ

ಉಲ್ಲೇಖಗಳು 

Articles with hCards
೧೯೫೯ ಜನನ
ಭಾರತೀಯ ಚಲನಚಿತ್ರ ನಟಿಯರು
ಜೀವಂತ ವ್ಯಕ್ತಿಗಳು
Pages with unreviewed translations
ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಆಲ್ಕೇನ್‌ಗಳು

ಆಲ್ಕೇನ್‍ಗಳು ವಿವೃತ-ಶೃಂಖಲೆಯ (ಓಪನ್ ಚೇನ್) ಪರ್ಯಾಪ್ತ (ಸ್ಯಾಚುರೇಟೆಡ್) ಹೈಡ್ರೊಕಾರ್ಬನ್ನುಗಳು. ಇವುಗಳನ್ನು CnH2n+2 ಎಂಬ ಸಾಮಾನ್ಯ ಸೂತ್ರದಿಂದ ನಿರೂಪಿಸಬಹುದು. ಇವನ್ನು ಪ್ಯಾರಫಿನ್ಸ್ ಹೈಡ್ರೊಕಾರ್ಬನ್ನುಗಳೆನ್ನುತ್ತಾರೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ಆಲ್ಕೇನ್ ಇಂಗಾಲ ಮತ್ತು ಜಲಜನಕ ಪರಮಾಣುಗಳನ್ನು ವೃಕ್ಷ ರಚನೆಯಲ್ಲಿ ಜೋಡಣೆಯಾಗಿರುವಂತೆ ಹೊಂದಿದ್ದು, ಇದರಲ್ಲಿನ ಎಲ್ಲ ಇಂಗಾಲ-ಇಂಗಾಲ ಬಂಧಗಳು ಏಕಬಂಧಗಳಾಗಿರುತ್ತವೆ. ಈ ಶ್ರೇಣಿಯ (ಮೀಥೇನ್‌ಶ್ರೇಣಿ) ಮೊದಲ ಮೂರರಲ್ಲಿ ಮೀಥೇನ್ (CH4), ಈಥೇನ್ (C2H6) ಮತ್ತು ಪ್ರೊಪೇನ್‌ಗಳು (C3H8) ಸೇರಿವೆ.

ಹೆಚ್ಚಿನ ಓದಿಗೆ 

 Virtual Textbook of Organic Chemistry
 A visualization of the crystal structures of alkanes up to nonan

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಪಾಕ್ಸಿ ರಾಳ

ಎಪಾಕ್ಸಿ ರಾಳವು ಎಪಾಕ್ಸೈಡ್ ಪುಂಜಗಳ ಪಟುತ್ವದ ಆಧಾರದ ಮೇಲೆ ನಿರ್ಮಿತವಾದ ಉಷ್ಣದಿಂದ ಘನೀಭೂತವಾಗುವ (ಥರ್ಮೊಸೆಟ್ಟಿಂಗ್) ರಾಳ.

ಎಪಾಕ್ಸಿ ರಾಳಗಳ ಬಗೆಗಳು 
೧. ಔದ್ಯೋಗಿಕವಾಗಿ ಎಪಿಕ್ಲೊರೋಹೈಡ್ರಿನ್ ಮತ್ತು ಬಿಸ್‌ಫೀನಾಲ್ A ಗಳ ಸಂಸ್ಕರಣದಿಂದ ತಯಾರಾಗುವ ರಾಳ ಹೆಚ್ಚು ಬಳಕೆಯಲ್ಲಿದೆ. ಆರೋಮ್ಯಾಟಿಕ್ ಸಂಯುಕ್ತವಾದ A ಬದಲು ಗ್ಲಿಸರಾಲ್ ಮುಂತಾದ ಆಲಿಫ್ಯಾಟಿಕ್ ಪಾಲಿಯಾಲುಗಳನ್ನು [ಒಂದಕ್ಕಿಂತ ಹೆಚ್ಚು ಸಂಖ್ಯೆಯ (OH) ಗುಂಪುಳ್ಳ ಆಲ್ಕೊಹಾಲ್] ಉಪಯೋಗಿಸಬಹುದು.

ಇಂಥ ರಾಳಗಳ ಕೊನೆಯಲ್ಲಿ ಗ್ಲೈಸಿಟೈಲ್ ಈಥರ್ –O—CH2-CH2O-CH2-- ಗಳಿರುತ್ತದೆ. ಇವುಗಳಲ್ಲಿ (OH) ಪುಂಜಗಳ ಸಂಖ್ಯೆಯೂ ಹೆಚ್ಚು. ಇವನ್ನು ಅಮೀನುಗಳಿಂದ ಪಕ್ವಮಾಡಬಹುದು (ಕ್ಯೂರ್).

೨. ಕುರ್ ಅಸಿಟಿಕ್ ಆಮ್ಲದಿಂದ (CH3CO.O.OH) ಉತ್ಕರ್ಷಿತವಾದ ಬಹುಓಲಿಫಿನುಗಳಿಂದ ಬಳಕೆಯಲ್ಲಿರುವ ಇನ್ನೊಂದು ಬಗೆಯ ಎಪಾಕ್ಸಿರಾಳಗಳು ತಯಾರಾಗುತ್ತವೆ. ಈ ಅಣುಗಳ ಕೊನೆಯಲ್ಲಿಯೂ ಒಳಭಾಗದಲ್ಲಿಯೂ ಅನೇಕ ಎಪಾಕ್ಸೈಡ್ ಗುಂಪುಗಳಿವೆ. ಇವನ್ನು ಅನ್‌ಹೈಡ್ರೈಡುಗಳಿಂದ (ತಮ್ಮ ಘಟಕಗಳಿಂದ ನೀರಿನ ಅಂಶಗಳನ್ನು ಕಳೆದುಕೊಂಡಿರುವ ಅಣುಗಳು) ಪಕ್ವಮಾಡಬಹುದಾದರೂ ಹೆಚ್ಚಿನ ಉಷ್ಣತೆಯನ್ನು ಒದಗಿಸಬೇಕಾಗುವುದು.

ಇತರ ವಿವರಗಳು 
ಮಾರುಕಟ್ಟೆಯ ದೃಷ್ಟಿಯಿಂದ ಈ ಎರಡು ತರಹೆಯ ರಾಳಗಳನ್ನು ಅನೇಕ ಬಗೆಯ ಮಾರ್ಪಾಟುಗಳಿಗೆ ಗುರಿಮಾಡಲಾಗಿದೆ. ಈ ರಾಳಗಳಿಗೆ ಅಗ್ನಿ ನಿರೋಧಕ ಗುಣಗಳನ್ನು ಕೊಡಲು ಕ್ಲೋರೋಬಿಸ್‌ಫಿನಾಲ್ A ಯನ್ನು ಉಪಯೋಗಿಸುತ್ತಾರೆ. ಎಪಾಕ್ಸಿನೋವೋಲಾಕ್ ರಾಳಗಳನ್ನು ಎಪಿಕ್ಲೋರೋಹೈಡ್ರಿನ್ ಮತ್ತು ಫೀನಾಲ್ ಫಾರ್ಮಾಲ್ಡೀಹೈಡುಗಳ (ನೋವೋಲಾಕ್) ಪ್ರತಿಕ್ರಿಯೆಯಿಂದ ಪಡೆಯುತ್ತಾರೆ. ಈ ಬೃಹದಣುಗಳಲ್ಲಿ ಎಪಾಕ್ಸೈಡ್ ಗುಂಪು ಪುನರಾವೃತ್ತಿಗೊಳ್ಳುವುದರಿಂದ ಇವು ಎಪಿಕ್ಲೋರೋಹೈಡ್ರಿನ್ ರಾಳಗಳಿಗಿಂತ ಹೆಚ್ಚಿನ ಮಟ್ಟದಲ್ಲಿ ಉಷ್ಣವನ್ನು ತಡೆದುಕೊಳ್ಳಬಲ್ಲವು. ಆದ್ದರಿಂದ ಇವು ಉತ್ತಮದರ್ಜೆಯ ಅಂಟುಪದಾರ್ಥಗಳು (ಅಡ್ಹೇಸ್ಯೂಸ್).

ರಾಸಾಯನಿಕ ಪಟುತ್ವವುಳ್ಳ ಎಪಾಕ್ಸಿರಾಳಗಳು, ಸುಭದ್ರವಾದ ಅಡ್ಡಬಂಧಗಳಿರುವ (ಕ್ರಾಸ್ ಲಿಂಕೇಜಸ್), ಬಹ್ವಣು ಪಂಜರಗಳನ್ನು ರಚಿಸುತ್ತವೆಯಾದ್ದರಿಂದ ಇವು ಗಡುಸಾಗಿವೆ. ಉತ್ತಮದರ್ಜೆಯ ಅಂಟುವಸ್ತುಗಳು ರಾಸಾಯನಿಕ ಕ್ರಿಯೆಗಳಿಂದ ಹಾನಿಹೊಂದುವುದಿಲ್ಲ; ತುಕ್ಕು ಹಿಡಿಯುವುದಿಲ್ಲ. ಘನೀಭೂತವಾಗಿ ಪಕ್ವವಾಗುವುದರಿಂದ ಹೊರಹೊರಡುವ ವಸ್ತುಗಳ ಅಥವಾ ಅನಿಲಗಳ ಸಮಸ್ಯೆ ಇರುವುದಿಲ್ಲ. ಆದ್ದರಿಂದ ಎರಕಹೊಯ್ಯುವಾಗ ಶೂನ್ಯಪ್ರದೇಶಗಳ ಅಥವಾ ಅನಿಲದ ಗುಳ್ಳೆಗಳ ಬಂಧಕವಿಲ್ಲದೆ ದೊಡ್ಡ ಪ್ರಮಾಣದಲ್ಲಿ ಅಚ್ಚುಗಳನ್ನು ತಯಾರಿಸಬಹುದು. ಎರಕಹೊಯ್ದ ತರುವಾಯ ಕುಗ್ಗುವುದೂ ಇಲ್ಲ.

ಉಪಯೋಗಗಳು 
ಮನೆಯಲ್ಲಿ ಉಪಯೋಗಿಸುವ ಸಲಕರಣೆಗೆ ಮೇಲ್ಮೈ ಲೇಪನೆಗೆ, ಅಂಟುಪದಾರ್ಥಗಳಂತೆ, ಟ್ಯಾಂಕುಗಳು, ಕೊಳವೆಗಳು, ವಿಮಾನದ ಭಾಗಗಳೂ-ಅದರಲ್ಲೂ ಲೋಹ, ಗಾಜು ಮತ್ತು ಪಿಂಗಾಣೀವಸ್ತುಗಳ-ಪದರಗಳನ್ನು ಜೋಡಿಸಲು, ಲೋಹಗಳನ್ನು ರೂಪಿಸುವ ಆಯುಧಗಳನ್ನು ಮತ್ತು ಅಚ್ಚುಗಳನ್ನು ಎರಕಹಾಕಲು, ವಿದ್ಯುತ್ ಸಲಕರಣೆಗಳನ್ನು ಹೊದಿಸಲು (ಎನ್‌ಕ್ಯಾಪ್ಸುಲೇಟ್) ಉಪಯೋಗಿಸುತ್ತಾರೆ. ಗಾಜಿನ ನೂಲೆಗಳ ಒತ್ತಾಸೆಯನ್ನು ಕೊಟ್ಟು ಒತ್ತಡ ಪಾತ್ರೆಗಳು (ಪ್ರೆಶ್ಯರ್ ವೆಸಲ್ಸ್), ರಾಕೆಟ್ಟಿನ ಕವಚ, ನೆಲಗಳ ಮತ್ತು ಗೋಡೆಗಳ ಮೇಲ್ಮೈ ವಸ್ತುವಾಗಿ ಮತ್ತು ನ್ಯೂಟ್ರಾನುಗಳಿಂದ ರಕ್ಷಿಸುವ ಕವಚವಸ್ತುವಾಗಿಯೂ ಉಪಯೋಗವಾಗುತ್ತವೆ.

ಉಲ್ಲೇಖಗಳು 

ರಾಳಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಈಕ್ವಿಲೆನಿನ್

ಈಕ್ವಿಲೆನಿನ್ (C18H18O2) ಮತ್ತು ಈಕ್ವಿಲಿನ್ (C18H20O2) ಈಸ್ಟ್ರೊಜನ್ ವರ್ಗಕ್ಕೆ ಸೇರಿದ ಸ್ತ್ರೀಲಿಂಗ ನಿರ್ಣಾಯಕ ಚೋದನಿಕಗಳು (ಹಾರ್ಮೋನ್ಸ್). ಇವೆರಡೂ ಗರ್ಭಿಣಿಯಾದ ಹೆಣ್ಣು ಕುದುರೆಗಳ ಮೂತ್ರದಲ್ಲಿ ವಿಪುಲ ಪ್ರಮಾಣದಲ್ಲಿರುತ್ತವೆ. ಅವುಗಳ ರಚನೆಯಲ್ಲಿ ಈಕ್ವಿಲೆನಿನ್ನಿಗಿಂತ ಈಕ್ವಿಲಿನ್ ಹೆಚ್ಚು ಕ್ರಿಯಾಶಾಲಿಯಾದುದು. ಈ ಸೂತ್ರವನ್ನು ಕೆಳಗೆ ಕೊಡಲಾಗಿದೆ.

ಈಕ್ವಿಲೆನಿನ್ನಿನ ದ್ರವೀಕರಣ ಬಿಂದು 258o - 259೦ ಸೆಂ. ಗ್ರೇ. ಈಕ್ವಿಲೆನಿನ್ ದ್ರವೀಕರಣ ಬಿಂದು 238o – 240o ಸೆಂ. ಗ್ರೇ. ಅಡ್ರಿನಲ್ ಗ್ರಂಥಿಗೆ ಕ್ಯಾನ್ಸರ್ ರೋಗ ತಗುಲಿದಾಗ ಅದರ ಅಂಗಾಂಶಗಳಲ್ಲಿ ಈಕ್ವಿಲೆನಿನ್ ಇರುವುದು ಮಾನವ ದೇಹದಲ್ಲೂ ವ್ಯಕ್ತವಾಗಿದೆ. ಇದು ಮಹತ್ತ್ವದ ಸಂಗತಿ.

ಉಲ್ಲೇಖಗಳು 

ಹಾರ್ಮೋನ್‌ಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಮೈಡುಗಳು

ಅಮೈಡು ರಾಸಾಯನಿಕ ಸಂಶ್ಲೇಷಣೆಗಳಲ್ಲಿ ಪ್ರಮುಖ ಮಧ್ಯವರ್ತಿಗಳಾಗಿರುವ ರಾಸಾಯನಿಕ ಸಂಯುಕ್ತಗಳ ಒಂದು ಗುಂಪಿನ ಹೆಸರು. ಅಮೋನಿಯದಲ್ಲಿರುವ ಒಂದು ಜಲಜನಕ ಪರಮಾಣುವಿಗೆ ಬದಲಾಗಿ ಯಾವುದೇ ಸಾವಯವ ಆಮ್ಲದಿಂದ ಜನ್ಯವಾದ ಏಸೈಲ್ ಅಣ್ವಂಗವನ್ನಾಗಲೀ (ರ‍್ಯಾಡಿಕಲ್) ನಿರವಯವ ಲೋಹದ ಮೂಲವಸ್ತು ಒಂದರ ಪರಮಾಣುವನ್ನಾಗಲೀ ಇಟ್ಟಾಗ ಒದಗುವ ಸಂಯುಕ್ತವೇ ಅಮೈಡು.

ಉದಾಹರಣೆಗಳು 
ನಿರವಯವ ಲೋಹದ ಅಮೈಡಿಗೆ ಪೊಟಾಸಿಯಂ ಅಮೈಡನ್ನೂ (K-NH2) ಸಾವಯವ ಆಮ್ಲದ ಅಮೈಡಿಗೆ ಅಸಿಟಮೈಡನ್ನೂ (CH3-CO-NH2) ಉದಾಹರಿಸಬಹುದು. ಸಲ್ಫನಿಲಮೈಡು H2N-C6H4-SO2NH2 ಸಲ್ಫೋನಿಕ್ ಆಮ್ಲದಿಂದ ಆದ ಅಮೈಡು.

ಸಾವಯವ ಅಮೈಡುಗಳ ಗುಣಗಳು 
ಸಾವಯವ ಅಮೈಡುಗಳಲ್ಲಿ ಬಹುತೇಕ ಸ್ಫಟಿಕರೂಪದ ಘನವಸ್ತುಗಳು. ಇವನ್ನು ಆಮ್ಲ ಅಥವಾ ಕ್ಷಾರಗಳ ಜೊತೆಯಲ್ಲಿ ಕೂಡಿಸಿ ಕುದಿಸಿದರೆ ಸುಲಭವಾಗಿ ವಿಭಜನೆ ಹೊಂದಿ ಆಯಾ ಆಮ್ಲವನ್ನೂ ಅಮೋನಿಯವನ್ನೂ ಕೊಡುತ್ತವೆ. ಇವು ಕಡಿಮೆ ಉಷ್ಣತೆಯಲ್ಲಿ ಕರಗುವ ಕಾರಣ, ಸಾವಯವ ಆಮ್ಲಗಳನ್ನು ಗುರುತಿಸುವಲ್ಲಿ ಇವನ್ನು ಉಪಯೋಗಿಸಲಾಗುತ್ತದೆ.

ಅಮೈಡುಗಳ ಉಪಯೋಗಗಳು 
ಸರಳರೂಪದ ಅಮೈಡುಗಳು (ಉದಾ: ಅಸಿಟಮೈಡ್) ಅಷ್ಟಾಗಿ ಕೈಗಾರಿಕಾ ಪ್ರಾಮುಖ್ಯವನ್ನು ಹೊಂದಿಲ್ಲವಾದರೂ ಅವುಗಳ ಕೆಲವು ಜನ್ಯವಸ್ತುಗಳು (ಡಿರವೆಟಿವ್ಸ್) ಉತ್ತಮೋತ್ತಮ ವಿಲಯಕಗಳಾಗಿವೆ. ಸಲ್ಫನಿಲಮೈಡು ಎಂಬ ಹಿಂದೆ ಹೆಸರಿಸಿದ ಸಲ್ಫೋನಿಕ್ ಆಮ್ಲದ ಅಮೈಡಿನಿಂದ ಜನ್ಯವಾದ ಹಲವಾರು ಸಂಯುಕ್ತಗಳು ಸಲ್ಫಮದ್ದುಗಳೆಂದು ಹೆಸರಾಗಿವೆ. ಉದಾಹರಣೆಗೆ ಸಲ್ಫಪಿರಿಡಿನ್, ಸಲ್ಫಡಯನ್, ಸಲ್ಫಗ್ವಾನಡೀನ್ ಇತ್ಯಾದಿ.

ಉಲ್ಲೇಖಗಳು 

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಮೀನ್‍ಗಳು

ಅಮೀನ್‍ಗಳು ಅಮೋನಿಯದಿಂದ ಹುಟ್ಟಿದ ರಾಸಾಯನಿಕಗಳು. ಅಮೋನಿಯದಲ್ಲಿನ ಜಲಜನಕ (ಹೈಡ್ರೊಜನ್) ಅಣುಗಳನ್ನು ಒಂದೊಂದಾಗಿ ತೆಗೆದು ಜೈವಿಕ ಅಣುತಂಡಗಳನ್ನು (ಆರ್ಗ್ಯಾನಿಕ್ ಗ್ರೂಪ್ಸ್) ಸೇರಿಸಿದರೆ, ಕ್ರಮವಾಗಿ ಪ್ರಥಮ (ಪ್ರೈಮರಿ), ದ್ವಿತೀಯ (ಸೆಕೆಂಡರಿ) ಮತ್ತು ತೃತೀಯ (ಟರ್ಷಿಯರಿ) ಅಮೀನುಗಳು ಆಗುತ್ತವೆ.

ಇವು ಕ್ಷಾರಗುಣವುಳ್ಳವು. ಕೆಳಮಟ್ಟದ ಶ್ರೇಣಿಯವು (ಲೋವರ್ ಮೆಂಬರ್ಸ್) ಅನಿಲಗಳು; ಉಳಿದವು ದ್ರವ ಮತ್ತು ಘನಪದಾರ್ಥಗಳು. ಆಮ್ಲಗಳ ಜೊತೆಗೂಡಿ ಲವಣಗಳನ್ನು (ಸಾಲ್ಟ್ಸ್) ಕೊಡಬಲ್ಲವು.

    NH3    →  NH2.CH3 → NH.CH3.C6H5
 
 ಅಮೋನಿಯ    ಮೀಥೈಲ್  ಫಿನೈಲ್ ಮಿಥೈಲ್
              ಅಮೀನ್     ಅಮೀನ್
 
                       N(CH3)2.C6H5
 
                      ಫಿನೈಲ್ ಡೈಮಿಥೈಲ್ ಅಮೀನ್
 
 NH2.CH3       +  HCl              → NH2.CH3.HCl
 
 ಮಿಥೈಲ್ ಅಮೀನ್   ಹೈಡ್ರೋಕ್ಲೋರಿಕ್ ಆಮ್ಲ   ಮಿಥೈಲ್ ಅಮೀನ್
                                     ಹೈಡ್ರೋಕ್ಲೋರೈಡ್

ಹೆಚ್ಚಿನ ಓದಿಗೆ

ಹೊರಗಿನ ಕೊಂಡಿಗಳು 

 Synthesis of amines
 Factsheet, amines in food 

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗೂಗಲ್ ಅಸಿಸ್ಟೆಂಟ್

ಗೂಗಲ್ ಅಸಿಸ್ಟೆಂಟ್ ಎನ್ನುವುದು ಗೂಗಲ್ ಅಭಿವೃದ್ಧಿಪಡಿಸಿದ ವರ್ಚುವಲ್ ಅಸಿಸ್ಟೆಂಟ್ ಸಾಫ್ಟ್‌ವೇರ್ ಅಪ್ಲಿಕೇಶನ್ ಆಗಿದ್ದು ಅದು ಪ್ರಾಥಮಿಕವಾಗಿ ಮೊಬೈಲ್ ಮತ್ತು ಹೋಮ್ ಆಟೊಮೇಷನ್ ಸಾಧನಗಳಲ್ಲಿ ಲಭ್ಯವಿದೆ. ಕೃತಕ ಬುದ್ಧಿಮತ್ತೆಯ ಆಧಾರದ ಮೇಲೆ, ಗೂಗಲ್ ಅಸಿಸ್ಟೆಂಟ್ ಕಂಪನಿಯ ಹಿಂದಿನ ವರ್ಚುವಲ್ ಅಸಿಸ್ಟೆಂಟ್, ಗೂಗಲ್ ನೌ ಗಿಂತ ಭಿನ್ನವಾಗಿ, ದ್ವಿಮುಖ ಸಂಭಾಷಣೆಗಳಲ್ಲಿ ತೊಡಗಿಸಿಕೊಳ್ಳಬಹುದು.

ಗೂಗಲ್ ನ ಮೆಸೇಜಿಂಗ್ ಅಪ್ಲಿಕೇಶನ್ ಆಲ್ಲೋ ಮತ್ತು ಅದರ ಧ್ವನಿ-ಸಕ್ರಿಯ ಸ್ಪೀಕರ್ ಗೂಗಲ್ ಹೋಂ ಭಾಗವಾಗಿ ಗೂಗಲ್ ಅಸಿಸ್ಟೆಂಟ್ ಮೇ 2016 ರಲ್ಲಿ ಪ್ರಾರಂಭವಾಯಿತು. ಪಿಕ್ಸೆಲ್ ಮತ್ತು  ಪಿಕ್ಸೆಲ್ ಯೆಕ್ಸ್  ಎಲ್ ಸ್ಮಾರ್ಟ್‌ಫೋನ್‌ಗಳಲ್ಲಿ ಪ್ರತ್ಯೇಕತೆಯ ಗೂಗಲ್ ಅಸಿಸ್ಟೆಂಟ್ ನಂತರ, ಮೂರನೇ ವ್ಯಕ್ತಿಯ ಸ್ಮಾರ್ಟ್‌ಫೋನ್‌ಗಳು ಮತ್ತು ಆಂಡ್ರಾಯ್ಡ್  ವೀಯರ್ (ಈಗ ವೀಯಾರ್ ಓ ಹೆಕ್ಸ ) ಸೇರಿದಂತೆ ಫೆಬ್ರವರಿ 2017 ರಿಂದ ಪ್ರಾರಂಭವಾಗುವ ಇತರ ಅಂಡರಾಯ್ಡ್  ಸಾಧನಗಳಲ್ಲಿ ಇದನ್ನು ನಿಯೋಜಿಸಲಾಯಿತು ಮತ್ತು  ಐ ಓ ಎಸ್ ಆಪರೇಟಿಂಗ್‌ನಲ್ಲಿ ಸ್ವತಂತ್ರ ಅಪ್ಲಿಕೇಶನ್‌ನಂತೆ ಬಿಡುಗಡೆ ಮಾಡಲಾಗಿದೆ. ಮೇ 2017 ರಲ್ಲಿ ವ್ಯವಸ್ಥೆ ಏಪ್ರಿಲ್ 2017 ರಲ್ಲಿ ಸಾಫ್ಟ್‌ವೇರ್ ಡೆವಲಪ್‌ಮೆಂಟ್ ಕಿಟ್‌ನ ಘೋಷಣೆಯ ಜೊತೆಗೆ, ಕಾರುಗಳು ಮತ್ತು ಥರ್ಡ್-ಪಾರ್ಟಿ ಸ್ಮಾರ್ಟ್ ಹೋಮ್ ಅಪ್ಲೈಯನ್ಸ್‌ಗಳನ್ನು ಒಳಗೊಂಡಂತೆ ವಿವಿಧ ಸಾಧನಗಳನ್ನು ಬೆಂಬಲಿಸಲು ಸಹಾಯಕವನ್ನು ಮತ್ತಷ್ಟು ವಿಸ್ತರಿಸಲಾಗಿದೆ. ಅಸಿಸ್ಟೆಂಟ್‌ನ ಕಾರ್ಯವನ್ನು ಥರ್ಡ್-ಪಾರ್ಟಿ ಡೆವಲಪರ್‌ಗಳು ಸಹ ವರ್ಧಿಸಬಹುದು.

ಕೀಬೋರ್ಡ್ ಇನ್‌ಪುಟ್ ಸಹ ಬೆಂಬಲಿತವಾಗಿದ್ದರೂ ಬಳಕೆದಾರರು ಪ್ರಾಥಮಿಕವಾಗಿ ನೈಸರ್ಗಿಕ ಧ್ವನಿಯ ಮೂಲಕ ಗೂಗಲ್ ಅಸಿಸ್ಟೆಂಟ್ದೊಂದಿಗೆ ಸಂವಹನ ನಡೆಸುತ್ತಾರೆ. ಗೂಗಲ್ ಅಸಿಸ್ಟೆಂಟ್ ಪ್ರಶ್ನೆಗಳಿಗೆ ಉತ್ತರಿಸಲು, ಈವೆಂಟ್‌ಗಳು ಮತ್ತು ಅಲಾರಮ್‌ಗಳನ್ನು ನಿಗದಿಪಡಿಸಲು, ಬಳಕೆದಾರರ ಸಾಧನದಲ್ಲಿ ಹಾರ್ಡ್‌ವೇರ್ ಸೆಟ್ಟಿಂಗ್‌ಗಳನ್ನು ಹೊಂದಿಸಲು, ಬಳಕೆದಾರರ ಗೂಗಲ್  ಖಾತೆಯಿಂದ ಮಾಹಿತಿಯನ್ನು ತೋರಿಸಲು, ಆಟಗಳನ್ನು ಆಡಲು ಮತ್ತು ಹೆಚ್ಚಿನದನ್ನು ಮಾಡಲು ಸಾಧ್ಯವಾಗುತ್ತದೆ. ಸಹಾಯಕವು ವಸ್ತುಗಳನ್ನು ಗುರುತಿಸಲು ಮತ್ತು ಸಾಧನದ ಕ್ಯಾಮೆರಾದ ಮೂಲಕ ದೃಶ್ಯ ಮಾಹಿತಿಯನ್ನು ಸಂಗ್ರಹಿಸಲು ಸಾಧ್ಯವಾಗುತ್ತದೆ ಮತ್ತು ಉತ್ಪನ್ನಗಳನ್ನು ಖರೀದಿಸಲು ಮತ್ತು ಹಣವನ್ನು ಕಳುಹಿಸಲು ಸಹಾಯ ಮಾಡುತ್ತದೆ ಎಂದು ಗೂಗಲ್ ಘೋಷಿಸಿದೆ.

ಸಿಇಎಸ್ 2018 ರಲ್ಲಿ, ಮೊದಲ ಸಹಾಯಕ-ಚಾಲಿತ ಸ್ಮಾರ್ಟ್ ಡಿಸ್ಪ್ಲೇಗಳನ್ನು (ವೀಡಿಯೊ ಪರದೆಗಳೊಂದಿಗೆ ಸ್ಮಾರ್ಟ್ ಸ್ಪೀಕರ್ಗಳು ) ಘೋಷಿಸಲಾಯಿತು, ಮೊದಲನೆಯದನ್ನು ಜುಲೈ 2018 ರಲ್ಲಿ ಬಿಡುಗಡೆ ಮಾಡಲಾಯಿತು 2020 ರಲ್ಲಿ, ಗೂಗಲ್ ಸಹಾಯಕ ಈಗಾಗಲೇ 1 ಬಿಲಿಯನ್‌ಗಿಂತಲೂ ಹೆಚ್ಚು ಸಾಧನಗಳಲ್ಲಿ ಲಭ್ಯವಿದೆ. ಗೂಗಲ್ ಅಸಿಸ್ಟೆಂಟ್ 90 ಕ್ಕೂ ಹೆಚ್ಚು ದೇಶಗಳಲ್ಲಿ ಮತ್ತು 30 ಕ್ಕೂ ಹೆಚ್ಚು ಭಾಷೆಗಳಲ್ಲಿ ಲಭ್ಯವಿದೆ, ಮತ್ತು ಇದನ್ನು ಮಾಸಿಕ 500 ಮಿಲಿಯನ್‌ಗಿಂತಲೂ ಹೆಚ್ಚು ಬಳಕೆದಾರರು ಬಳಸುತ್ತಾರೆ.

ಇತಿಹಾಸ 
ಮೇ 18, 2016 ರಂದು ಗೂಗಲ್ ನ ಡೆವಲಪರ್ ಕಾನ್ಫರೆನ್ಸ್‌ನಲ್ಲಿ  ಗೂಗಲ ಹೋಂ ಸ್ಮಾರ್ಟ್ ಸ್ಪೀಕರ್ ಮತ್ತು ಹೊಸ ಮೆಸೇಜಿಂಗ್ ಅಪ್ಲಿಕೇಶನ್ ಅಲ್ಲೋ ಅನಾವರಣದ ಭಾಗವಾಗಿ ಗೂಗಲ್ ಅಸಿಸ್ಟೆಂಟ್   ಅನಾವರಣಗೊಳಿಸಲಾಯಿತು; ಗೂಗಲ ಸಿಇಒ ಸುಂದರ್ ಪಿಚೈ ಅವರು ಸಹಾಯಕವನ್ನು ಸಂಭಾಷಣೆ ಮತ್ತು ದ್ವಿಮುಖ ಅನುಭವವಾಗಿ ವಿನ್ಯಾಸಗೊಳಿಸಲಾಗಿದೆ ಮತ್ತು "ಸಾಧನಗಳಾದ್ಯಂತ ವಿಸ್ತರಿಸುವ ಸುತ್ತುವರಿದ ಅನುಭವ" ಎಂದು ವಿವರಿಸಿದರು. ಅದೇ ತಿಂಗಳ ನಂತರ, ಗೂಗಲ್ ಗೂಗಲ್ ಡೂಡಲ್ ಲೀಡರ್ ರಿಯಾನ್ ಜರ್ಮಿಕ್ ಅವರನ್ನು ನಿಯೋಜಿಸಿತು ಮತ್ತು "ಸ್ವಲ್ಪ ಹೆಚ್ಚು ವ್ಯಕ್ತಿತ್ವವನ್ನು" ಅಭಿವೃದ್ಧಿಪಡಿಸಲು ಮಾಜಿ ಪಿಕ್ಸರ್ ಆನಿಮೇಟರ್ ಎಮ್ಮಾ ಕೋಟ್ಸ್ ಅವರನ್ನು ನೇಮಿಸಿತು.

ಉಲ್ಲೇಖಗಳು
ಎಥೆನಾಲ್ ಅಮೀನುಗಳು

ಎಥೆನಾಲ್ ಅಮೀನುಗಳು ಅಮೈನೋ ಆಲ್ಕೊಹಾಲುಗಳು (ಹೈಡ್ರಾಕ್ಸಿ ಅಮೈನುಗಳು) ಎಂಬ ಸಾವಯವ ಸಂಯುಕ್ತಗಳ ಗುಂಪಿಗೆ ಸೇರಿದ ಸಂಯುಕ್ತಗಳು. ಹೈಡ್ರೋಜನ್ ಪರಮಾಣುಗಳಲ್ಲಿ ಕನಿಷ್ಠ ಪಕ್ಷ ಒಂದನ್ನಾದರೂ ರ‍್ಯಾಡಿಕಲ್ ೨-ಹೈಡ್ರಾಕ್ಸೆಥಿಲೀನಿನಿಂದ (-CH2CH2OH) ಬದಲು ಮಾಡಿದಂಥ ಅಮೋನಿಯ (NH3) ಉತ್ಪನ್ನಗಳು. ಮೂರು ಎಥೆನಾಲ್ ಅಮೀನುಗಳಿವೆ.

ಗುಣಗಳು 
ಇವುಗಳ ದ್ರವೀಕರಣ ಬಿಂದು ಕಡಿಮೆ. ಬಣ್ಣವಿಲ್ಲದ ಘನವಸ್ತುಗಳು. ಜಲಾಭಿಮಾನಿಗಳು. ನೀರನ್ನು ಹೀರಿಕೊಂಡು ಗಟ್ಟಿಯಾದ ದ್ರವಗಳಂತಾಗುತ್ತವೆ. ವಿಶಿಷ್ಟವಾದ ಅಮೋನಿಯ ವಾಸನೆ ಹೊಂದಿದ್ದು ಪ್ರಬಲ ಪ್ರತ್ಯಾಮ್ಲಗಳಂತೆ ವರ್ತಿಸುವುವು. ನೀರು ಮತ್ತು ಆಲ್ಕೊಹಾಲಿನಲ್ಲಿ ದ್ರಾವ್ಯ. ಬೆಂಜ಼ೀನ್ ಮತ್ತು ಈಥರಿನಲ್ಲಿ ಅಲ್ಪದ್ರಾವ್ಯ.

ಎಥೆನಾಲ್ ಅಮೀನುಗಳು ಪ್ರಬಲ ಪ್ರತ್ಯಾಮ್ಲಗಳಂತೆ ವರ್ತಿಸುವುದರಿಂದ ಅನಿಲಮಿಶ್ರಣದಿಂದ ಇಂಗಾಲದ ಡೈಆಕ್ಸೈಡ್, ಹೈಡ್ರೋಜನ್ ಸಲ್ಫೈಡ್ ಮೊದಲಾದ ಆಮ್ಲೀಯ ಗುಣವಿರುವ ವಸ್ತುಗಳನ್ನು ಹೀರಿಕೊಳ್ಳುವುವು. ಅನಂತರ ಅಮೀನಿನ ದ್ರಾವಣವನ್ನು ೫೦೦ ಸೆಂ.ಗ್ರೇ. ಮೀರಿದ ಉಷ್ಣತೆಗೆ ಒಡ್ಡಿದರೆ ಹೀರಿಕೊಂಡಿದ್ದ ಆಮ್ಲೀಯ ಅನಿಲಗಳನ್ನು ಬಿಡುಗಡೆ ಮಾಡುವುದು. ಇದೇ ರೀತಿ ಆಮ್ಲೀಯ ಗುಣವುಳ್ಳ ಫೀನಾಲುಗಳನ್ನೂ ಬೇರ್ಪಡಿಸಬಹುದು.

ತಯಾರಿಕೆ 
ಎಥಿಲಿನ್ ಕ್ಲೊರೊಹೈಡ್ರಿನ್ನನ್ನು ಘನರೂಪದ ಸೋಡಿಯಂ ಹೈಡ್ರಾಕ್ಸೈಡ್ ಅಥವಾ ಸುಟ್ಟ ಸುಣ್ಣದೊಡನೆ ಕಾಯಿಸಿದರೆ ಎಥಿಲೀನ್ ಆಕ್ಸೈಡ್ ಎಂಬ ವಸ್ತುವಾಗುತ್ತದೆ.
 CH2
 |       O
 CH2
ಇದನ್ನು ಪ್ರಬಲ ಅಮೋನಿಯ ದ್ರಾವಣದೊಡನೆ ಒತ್ತಡದಲ್ಲಿ ಕಾಯಿಸಿದರೆ ಎಥೆನಾಲ್ ಅಮೀನುಗಳಾಗುತ್ತವೆ. ಎಥಿಲೀನ್ ಆಕ್ಸೈಡಿನ ಪ್ರಮಾಣ ಹೆಚ್ಚಾಗಿದ್ದರೆ ಟ್ರೈಎಥೆನಾಲ್ ಅಮೀನೂ ಅಮೋನಿಯ ಪ್ರಮಾಣ ಹೆಚ್ಚಾಗಿದ್ದರೆ ಮೊನೊಸಂಯುಕ್ತವೂ ಲಭಿಸುತ್ತವೆ.

ಉಪಯೋಗಗಳು 
ಕೊಬ್ಬಿನ ಆಮ್ಲಗಳು ಎಥೆನಾಲ್ ಅಮೀನುಗಳೊಡನೆ ವರ್ತಿಸಿ ಸಾಬೂನುಗಳನ್ನು ಕೊಡುವುವು. ಮಾರ್ಜಕಗಳು, ಅಂಗರಾಗಗಳು ಮತ್ತು ಎಮಲ್ಷನ್‍ಕಾರಿಗಳ ತಯಾರಿಕೆಯಲ್ಲಿ ಇಂಥ ಸಾಬೂನುಗಳು ವಿನಿಯೋಗವಾಗುತ್ತಿವೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Process technology to produce ethanolamines by reaction of ammonia and ethylene oxide
 CDC - NIOSH Pocket Guide to Chemical Hazards

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಲ್ಕಿ ಕನ್ನಡ

ಕಲ್ಕಿ ಕನ್ನಡ ಟಿವಿ ಕನ್ನಡ ಭಾಷೆಯ 24/7 ಜನರಲ್ ಎಂಟರ್‌ಟೈನ್‌ಮೆಂಟ್ ಟೆಲಿವಿಷನ್ ಚಾನೆಲ್ ಆಗಿದ್ದು, ವೈಟ್ ಹಾರ್ಸ್ ನೆಟ್‌ವರ್ಕ್ ಸರ್ವಿಸಸ್ ಪ್ರೈವೇಟ್ ಲಿಮಿಟೆಡ್ ಒಡೆತನದಲ್ಲಿದೆ. ಚಾನೆಲ್ ಕರ್ನಾಟಕ ರಾಜ್ಯೋತ್ಸವ ದಿನದಂದು ನವೆಂಬರ್ 1 ರಂದು ಅಧಿಕೃತವಾಗಿ ಪ್ರಸಾರವಾಯಿತು. ಚಾನೆಲ್ ತನ್ನ ಎಲ್ಲಾ ಕಾರ್ಯಕ್ರಮಗಳನ್ನು ಎಚ್.ಡಿ ಗುಣಮಟ್ಟದಲ್ಲಿ ಹೊಂದಿದೆ ಮತ್ತು ಯಾವುದೇ ಭಾಷೆಯ ಯಾವುದೇ ಇತರ ಶೋಗಳಿಂದ ಯಾವುದೇ ರಿಮೇಕ್‌ಗಳಿಲ್ಲದೆ ಸಂಪೂರ್ಣವಾಗಿ ಮೂಲ ಪ್ರದರ್ಶನಗಳನ್ನು ನೀಡುತ್ತದೆ ಎಂದು ಹೇಳಿಕೊಂಡಿದೆ.

ಪ್ರದರ್ಶನಗಳು

ಕಾಲ್ಪನಿಕವಲ್ಲದ 

 ಅಭಿಷೇಕ, (ಕರ್ನಾಟಕದ ವಿವಿಧ ದೇವಾಲಯಗಳನ್ನು ತೋರಿಸುವ ಭಕ್ತಿ ಪ್ರದರ್ಶನ)
 ವಿಶ್ವರೂಪ, (ತತ್ತ್ವಶಾಸ್ತ್ರಜ್ಞ ಮತ್ತು ಜ್ಯೋತಿಷಿ, ಸಾವಿತ್ರು ಶರ್ಮಾ ಅವರೊಂದಿಗೆ ಭಕ್ತಿ ಪ್ರದರ್ಶನ)
 ಪದ್ದುಸ್ ಕಿಚನ್, (ನಟಿ ಪದ್ಮಜಾ ರಾವ್ ಅವರು ಆಯೋಜಿಸಿದ ವಿಶೇಷವಾದ ಸಸ್ಯಾಹಾರಿ ಪಾಕಶಾಲೆಯ ಕಾರ್ಯಕ್ರಮ)
 ಮ್ಯೂಸಿಕ್ ಮಾಲ್, (ವೀಕ್ಷಕರು ಕರೆ ಮಾಡುವ ನೇರ ಸಂವಾದಾತ್ಮಕ ಪ್ರದರ್ಶನ ಮತ್ತು ಸಿನಿಮಾ ಸಂಬಂಧಿತ ರಸಪ್ರಶ್ನೆಗೆ ಉತ್ತರಿಸುವ ಮೂಲಕ ಬಹುಮಾನಗಳನ್ನು ಗೆಲ್ಲಬಹುದು)
 ಸುರಭಿ, (ಮಹಿಳೆಯರ ಆರೋಗ್ಯ, ಸೌಂದರ್ಯ, ಫಿಟ್‌ನೆಸ್, ಪೋಷಕರ ಸಮಸ್ಯೆಗಳು, ಮಕ್ಕಳ ಆರೋಗ್ಯ ಇತ್ಯಾದಿಗಳಂತಹ ಮಹಿಳೆಯರಿಗೆ ಸಂಬಂಧಿಸಿದ ಸಮಸ್ಯೆಗಳನ್ನು ಚರ್ಚಿಸುವ ಮಹಿಳಾ ಕಾರ್ಯಕ್ರಮ)

ಕಾದಂಬರಿ 

 ಅನುಬಂಧ
 ಅಮ್ನೋರು
 ಸೇವಂತಿ ಸೇವಂತಿ
 ಪುಟ್ಟಮಲ್ಲಿಗೆ
 ನೀ ಇರಲು ಜೊತೆಯಲಿ

ಉಲ್ಲೇಖಗಳು 

ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ಕನ್ನಡ ಟಿವಿ ವಾಹಿನಿ
ಕಿರುತೆರೆ ವಾಹಿನಿಗಳು
ಸಿರ್ಸಿ ವಿಧಾನಸಭಾ ಕ್ಷೇತ್ರ

ಸಿರ್ಸಿ ವಿಧಾನಸಭಾ ಕ್ಷೇತ್ರವು ಭಾರತದ ಕರ್ನಾಟಕ ರಾಜ್ಯದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ.
ಇದು ಉತ್ತರಕನ್ನಡ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ವಿಧಾನಸಭೆಯ ಸದಸ್ಯರು 
Source:

ಚುನಾವಣಾ ಫಲಿತಾಂಶ

ಸಿರ್ಸಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ
ಸಿರ್ಸಿ ತಾಲೂಕು
ಉತ್ತರ ಕನ್ನಡ
ಸಿರ್ಸಿ ಮಾರಿಕಾಂಬಾ ದೇವಸ್ಥಾನ
ಪರಿಸರ ವಿಜ್ಞಾನ ವಿಶ್ವವಿದ್ಯಾಲಯ ಸಿರ್ಸಿ
ಪಶ್ಚಿಮ ಘಟ್ಟಗಳು
ಮಲೆನಾಡು

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಗುರ್ಬಾನಿ ಜಾಡ್ಜ್

ಗುರ್ಬಾನಿ ಜಾಡ್ಜ್, ವಿಜೆ ಬಾನಿ ಮತ್ತು ಬಾನಿ ಜೆ ಎಂದೂ ಕರೆಯುತ್ತಾರೆ, ಅವರು ಭಾರತೀಯ ಫಿಟ್‌ನೆಸ್ ಮಾಡೆಲ್, ನಟಿ ಮತ್ತು ಮಾಜಿ MTV ಇಂಡಿಯಾ ನಿರೂಪಕಿ. ಅವರು MTV ರೋಡೀಸ್ 4, ಫಿಯರ್ ಫ್ಯಾಕ್ಟರ್: ಖತ್ರೋನ್ ಕೆ ಕಿಲಾಡಿ 4 ಮತ್ತು ಬಿಗ್ ಬಾಸ್ 10 ನಲ್ಲಿ ಭಾಗವಹಿಸಿ ಹೆಸರುವಾಸಿಯಾಗಿದ್ದಾರೆ.

ವೃತ್ತಿ 
ರಿಯಾಲಿಟಿ ಶೋ MTV ರೋಡೀಸ್ 4 ನಲ್ಲಿ ಸ್ಪರ್ಧಿಸುವ ಮೂಲಕ ಗುರ್ಬಾನಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು, ಅಲ್ಲಿ ಅವರು ಮೊದಲನೇ ರನ್ನರ್ ಅಪ್ ಆಗಿದ್ದರು. ಅವರು MTV ರೋಡೀಸ್ 5 ನೊಂದಿಗೆ ತನ್ನ ಸಹಯೋಗವನ್ನು ಮುಂದುವರೆಸಿದರು. ಅವರು ಫಿಯರ್ ಫ್ಯಾಕ್ಟರ್: ಖತ್ರೋನ್ ಕೆ ಖಿಲಾಡಿ 4 ನಲ್ಲಿ ಸಹ ಸ್ಪರ್ಧಿಯಾಗಿದ್ದರು. MTV ಯಲ್ಲಿನ ತನ್ನ ಕೆಲಸದ ಹೊರತಾಗಿ, ಬಾನಿ ತನ್ನ ಅಭಿನಯವನ್ನು ದೊಡ್ಡ ಪರದೆಯವರೆಗೂ ವಿಸ್ತರಿಸಿದರು. ಅವರು ತಿಕ್ಕ ಮತ್ತು ಆಪ್ ಕಾ ಸುರೂರ್ - ದಿ ರಿಯಲ್ ಲವ್ ಸ್ಟೋರಿ ಮುಂತಾದ ಚಿತ್ರಗಳಲ್ಲಿ ಕಾಣಿಸಿಕೊಂಡರು.

ಸೆಪ್ಟೆಂಬರ್ ೨೦೧೬ ರಲ್ಲಿ, ಅವರು ನವವ್ ಇಂದರ್ ಅವರ ಸಂಗೀತ ವೀಡಿಯೊ ಅಟ್ ತೇರಾ ಯಾರ್ ನಲ್ಲಿ ಕಾಣಿಸಿಕೊಂಡರು. ಅಕ್ಟೋಬರ್ ೨೦೧೬ ರಲ್ಲಿ, ಅವರು ಬಿಗ್ ಬಾಸ್ 10 ರಲ್ಲಿ ಸ್ಪರ್ಧಿಯಾಗಿದ್ದರು, ಅಲ್ಲಿ ಅವರು ಮೊದಲನೇ ರನ್ನರ್ ಅಪ್ ಆಗಿ ಮುಗಿಸಿದರು.

ಅವಳು ಫೋರ್ ಮೋರ್ ಶಾಟ್ಸ್ ಪ್ಲೀಸ್ ಎಂಬ ವೆಬ್ ಸೀರೀಸ್ ನಲ್ಲೂ ಕಾಣಿಸಿಕೊಂಡರು. ಉಮಂಗ್ ಸಿಂಗ್ ಆಗಿ.

ಗುರ್ಬಾನಿ ಚಂಡೀಗಢದಿಂದ ಬಂದವರು. ಆಕೆಯ ಕುಟುಂಬವು ಆಕೆಯ ತಾಯಿ ತಾನ್ಯಾ ಮತ್ತು ಆಕೆಯ ಅಕ್ಕ ಸನೇಯಾ ಅವರನ್ನು ಒಳಗೊಂಡಿದೆ. ಅವರು ಸ್ಪೋರ್ಟ್ಸ್ ನ್ಯೂಟ್ರಿಷನ್ ಕಂಪನಿ Myprotein  ಮತ್ತು ಫಿಟ್‌ನೆಸ್ ಅಪ್ಲಿಕೇಶನ್ Mobiefit BODY ಅನ್ನು ಪ್ರಚಾರ ಮಾಡುತ್ತಾರೆ.

ಚಿತ್ರಕಥೆ

ಚಲನಚಿತ್ರಗಳು

ದೂರದರ್ಶನ

ವೆಬ್ ಸರಣಿ 

Articles with hCards
ತೆಲುಗು ಚಲನಚಿತ್ರ ನಟಿಯರು
ಭಾರತೀಯ ಚಲನಚಿತ್ರ ನಟಿಯರು
ಜೀವಂತ ವ್ಯಕ್ತಿಗಳು
Pages with unreviewed translations
ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಶೇಷುಲತಾ ಕೊಸೂರು

ಡಾ. ಶೇಷುಲತಾ ಕೊಸೂರು ಆಂಧ್ರಪ್ರದೇಶದ ಪ್ರಮುಖ ಕರ್ನಾಟಕ ಸಂಗೀತಗಾರ್ತಿ ಮತ್ತು ಶಿಕ್ಷಕಿ. ಅವರು ಭಾರತ ಮತ್ತು ವಿದೇಶಗಳಲ್ಲಿ ವ್ಯಾಪಕವಾಗಿ ಪ್ರದರ್ಶನ ನೀಡಿದ್ದಾರೆ ಮತ್ತು ಅನೇಕ ಪ್ರಮುಖ ಸಂಸ್ಥೆಗಳಿಂದ ಹಲವಾರು ಪ್ರಶಸ್ತಿಗಳು ಮತ್ತು ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅವರು ಅನೇಕ ಕರ್ನಾಟಕ ಮತ್ತು ಭಕ್ತಿ ಆಲ್ಬಮ್‌ಗಳನ್ನು ಸಂಯೋಜನೆ ಮಾಡಿದ್ದಾರೆ ಮತ್ತು ಬಿಡುಗಡೆ ಮಾಡಿದ್ದಾರೆ ಮತ್ತು ಅನೇಕ ನೃತ್ಯ ಬ್ಯಾಲೆಗಳನ್ನು ಸಂಯೋಜನೆ ಮಾಡಿದ್ದಾರೆ.

ಹಿನ್ನೆಲೆ 
ಆಕೆ ಹೈದರಾಬಾದ್‌ನ ಪೊಟ್ಟಿ ಶ್ರೀರಾಮುಲು ತೆಲುಗು ವಿಶ್ವವಿದ್ಯಾನಿಲಯದಿಂದ ಸಂಗೀತದಲ್ಲಿ ಪಿಎಚ್.ಡಿ. ಪಡೆದಿದ್ದಾರೆ, ಅವರ ಪ್ರಬಂಧಕ್ಕಾಗಿ ಅಪರೂಪದ ಜನ್ಯ ರಾಗಗಳು ತ್ಯಾಗರಾಜರ ವಿಶೇಷ ಉಲ್ಲೇಖದೊಂದಿಗೆ ಸಂಗೀತ ಟ್ರಿನಿಟಿಯ ಏಕ ಸಂಯೋಜನೆಯನ್ನು ಹೊಂದಿವೆ . ಅವರು ತಿರುಪತಿಯ ಪದ್ಮಾವತಿ ಮಹಿಳಾ ವಿಶ್ವವಿದ್ಯಾಲಯದಿಂದ ಸಂಗೀತದಲ್ಲಿ ಎಂಎ, ಉಸ್ಮಾನಿಯಾ ವಿಶ್ವವಿದ್ಯಾಲಯದಿಂದ ತೆಲುಗು ಸಾಹಿತ್ಯದಲ್ಲಿ ಎಂಎ ಮತ್ತು ಆಂಧ್ರ ವಿಶ್ವವಿದ್ಯಾಲಯದಿಂದ ಸಂಗೀತದಲ್ಲಿ ಬಿಎ ಪದವಿ ಪಡೆದಿದ್ದಾರೆ.

ಅವರು ತಮ್ಮ ಆರಂಭಿಕ ತರಬೇತಿಯನ್ನು ತಮ್ಮ ತಾಯಿ ಮತ್ತು ಶ್ರೀ ಚೋಡವರಪು ಸುಬ್ಬಾ ರಾವ್, ಶ್ರೀ ದೇಶಪತಿ ರಾಜು, ಶ್ರೀ ಸಿಸ್ತು ಪ್ರಭಾಕರ ಕೃಷ್ಣ ಮೂರ್ತಿ ಶಾಸ್ತ್ರಿಯವರಲ್ಲಿ ಪಡೆದರು ಮತ್ತು 1980-81 ರ ಅವಧಿಯಲ್ಲಿ ಶ್ರೀ ಬಾಲಂತರಪು ರಜನಿಕಾಂತ ರಾವ್, ಶ್ರೀ ಎ. ನಾರಾಯಣ ಅಯ್ಯರ್ ಅವರ ಮಾರ್ಗದರ್ಶನದಲ್ಲಿ ತಿರುಪತಿಯ ಕಲಾಪೀಠದಲ್ಲಿ ಹೆಚ್ಚಿನ ತರಬೇತಿ ಪಡೆದರು., ಶ್ರೀ ಕೆ.ಆರ್.ಗಣಪತಿ ಮತ್ತು ವಿ.ಎಲ್.ಜಾನಕಿ ರಾಮ್. ಅವರು 1981-88 ರ ಅವಧಿಯಲ್ಲಿ ದಿವಂಗತ ಶ್ರೀ ವೋಲೇಟಿ ವೆಂಕಟೇಶ್ವರಲು ಅವರಿಂದ ಆಂಧ್ರಪ್ರದೇಶ ಸರ್ಕಾರದ ಸಂಗೀತ ಅಕಾಡೆಮಿಯಿಂದ ವಿದ್ಯಾರ್ಥಿವೇತನದೊಂದಿಗೆ ಉನ್ನತ ತರಬೇತಿಯನ್ನು ಪಡೆದರು ಮತ್ತು ಸಂಗೀತ ಕಲಾನಿಧಿ ಶ್ರೀ ನೆಡುನೂರಿ ಕೃಷ್ಣಮೂರ್ತಿ ಅವರಿಂದ ಸುಧಾರಿತ ತರಬೇತಿಯನ್ನು ಪಡೆದರು.

ವೃತ್ತಿಪರ ಅನುಭವ 

 ಶೇಷುಲತಾ ಕೋಸೂರು ಅವರು ಭಾರತ ಮತ್ತು ವಿದೇಶಗಳಲ್ಲಿ ಹಲವಾರು ಪ್ರದರ್ಶನಗಳನ್ನು ನೀಡುತ್ತಿದ್ದಾರೆ
 ಅವರು 1989 ರಿಂದ ತೆಲುಗು ವಿಶ್ವವಿದ್ಯಾಲಯದ ಸಂಗೀತ ವಿಭಾಗದ ಅಧ್ಯಾಪಕರ ಸದಸ್ಯರಾಗಿದ್ದಾರೆ
 ಅವರು ಶಾಸ್ತ್ರೀಯ ಮತ್ತು ಲಘು ಸಂಗೀತ ಶೈಲಿಗಳಲ್ಲಿ AIR, ಹೈದರಾಬಾದ್ ಕಲಾವಿದೆ
 ಅವರು AIR, ದೂರದರ್ಶನ ಮತ್ತು ಇತರ ದೂರದರ್ಶನ ಚಾನೆಲ್‌ಗಳಲ್ಲಿ ಶಾಸ್ತ್ರೀಯ ಮತ್ತು ಭಕ್ತಿ ಸಂಗೀತದಲ್ಲಿ ಪ್ರದರ್ಶನಗಳನ್ನು ನೀಡಿದ್ದಾರೆ
 ದೂರದರ್ಶನ ಮತ್ತು ಇತರ ಸಂಗೀತ ಸಂಘಗಳಲ್ಲಿ ಹಲವಾರು ಸಂಗೀತ ಕಾರ್ಯಕ್ರಮಗಳಲ್ಲಿ ತೀರ್ಪುಗಾರರಾಗಿ
 ಅವರು ಹಲವಾರು ಸಾಹಿತ್ಯ ಮತ್ತು ಸಂಯೋಜನೆಗಳಿಗೆ ಸಂಗೀತವನ್ನು ಹೊಂದಿಸಿದ್ದಾರೆ ಮತ್ತು ಹಲವಾರು ನೃತ್ಯ ಬ್ಯಾಲೆಗಳು (ಸರ್ವಂ ಸಾಯಿ ಮಾಯಂ, ಸಂಭವಾಮಿ ಯುಗೇ ಯುಗೇ, ಗೋದಾ ದೇವಿ ಇತ್ಯಾದಿ.,) ಮತ್ತು ಸಂಗೀತ ಒಪೆರಾಗಳು.
 ವಿವಿಧ ಉಪನ್ಯಾಸ ಪ್ರದರ್ಶನಗಳು, ಖಾಸಗಿ ತರಗತಿಗಳನ್ನು ಮನೆಯಲ್ಲಿ ಮತ್ತು ಆನ್‌ಲೈನ್‌ನಲ್ಲಿ ನಡೆಸುತ್ತದೆ
 ಅವರು ಪ್ರಸ್ತುತ SIFAS (ಸಿಂಗಪುರ ಇಂಡಿಯನ್ ಫೈನ್ ಆರ್ಟ್ಸ್ ಸೊಸೈಟಿ) ನಲ್ಲಿ ಶಿಕ್ಷಕಿ ಮತ್ತು ಅಕಾಡೆಮಿ ರಿಜಿಸ್ಟ್ರಾರ್ ಆಗಿದ್ದಾರೆ.

ಪ್ರಶಸ್ತಿಗಳು 

 ದ್ವಾರಂ ವೆಂಕಟಸ್ವಾಮಿ ನಾಯ್ಡು ಮತ್ತು ಶ್ರೀಮತಿ. ಇವತ್ತೂರಿ ಬಾಲ ಸ್ವರಸ್ವತಿ ದೇವಿ ಸ್ಮಾರಕ 1984 ರಲ್ಲಿ ಬಿಎ ಸಂಗೀತದಲ್ಲಿ ಪ್ರಥಮ ಸ್ಥಾನಕ್ಕಾಗಿ ನಗದು ಬಹುಮಾನಗಳು
 1987 ರಲ್ಲಿ ಜೇಸೀಸ್ ಕ್ಲಬ್‌ನಿಂದ ಜಿಲ್ಲಾ ಮತ್ತು ರಾಜ್ಯ ಮಟ್ಟದಲ್ಲಿ 'ಅತ್ಯುತ್ತಮ ಯುವ ಪ್ರತಿಭಾವಂತ ವ್ಯಕ್ತಿ ಪ್ರಶಸ್ತಿ' ಪುರಸ್ಕೃತರು
 ಶ್ರೀಮತಿ ಪಡೆದವರು. ಅಖಿಲ ಭಾರತೀಯ ಗಂಧರ್ವೆ ವಿದ್ಯಾಲಯ ಮಂಡಲ ಮಹಾರಾಷ್ಟ್ರ, 1998 ರಿಂದ ಸಂಗೀತ ಅಲಂಕಾರದಲ್ಲಿ ಪ್ರಥಮ ಸ್ಥಾನ ಪಡೆದಿದ್ದಕ್ಕಾಗಿ ರುಕ್ಮಿಣಿ ಜಗನ್ನಾಥನ್ ಪುರಸ್ಕಾರ

ಜೀವಂತ ವ್ಯಕ್ತಿಗಳು
Pages with unreviewed translations
ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ನಾಯಿಕಾ ನಾಯಕನ್

ನಾಯಿಕಾ ನಾಯಕನ್ ( ಹೀರೋಯಿನ್, ಹೀರೋ ) ಭಾರತೀಯ ಮಲಯಾಳಂ ಭಾಷೆಯ ರಿಯಾಲಿಟಿ ಟಿವಿ ಟ್ಯಾಲೆಂಟ್ ಶೋ ನಟಿ ಆಗಿದ್ದು, ಇದನ್ನು ಮಜವಿಲ್ ಮನೋರಮಾದಲ್ಲಿ 28ಮೇ 2018 ರಿಂದ 17ಅಕ್ಟೋಬರ್ 2018 ರವರೆಗೆ ಪ್ರಸಾರ ಮಾಡಲಾಯಿತು  ಕಾರ್ಯಕ್ರಮದ ತೀರ್ಪುಗಾರರನ್ನು ಚಲನಚಿತ್ರ ನಿರ್ದೇಶಕ ಲಾಲ್ ಜೋಸ್ ಮತ್ತು ನಟರಾದ ಕುಂಚಾಕೋ ಬೋಬನ್ ಮತ್ತು ಸಂವೃತಾ ಸುನಿಲ್ ವಹಿಸಿದ್ದರು.

ಪ್ರದರ್ಶನವು 16 ಸ್ಪರ್ಧಿಗಳನ್ನು ಒಳಗೊಂಡಿತ್ತು; ಎಂಟು ಹುಡುಗರು ಮತ್ತು ಎಂಟು ಹುಡುಗಿಯರು 4 ಸುತ್ತುಗಳಲ್ಲಿ ಸ್ಪರ್ಧಿಸುತ್ತಾರೆ. ಪ್ರದರ್ಶನದ ವಿಜೇತರು ಲಾಲ್ ಜೋಸ್ ಅವರ ಸೋಲಮಂಟೆ ತೇನೀಚಕಲ್ ಚಿತ್ರದಲ್ಲಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದವರು. ಶಂಭು ಮೆನನ್ ಮತ್ತು ದರ್ಶನಾ ಎಸ್.ನಾಯರ್ ಅವರನ್ನು ಕಾರ್ಯಕ್ರಮದ ವಿಜೇತರೆಂದು ಘೋಷಿಸಲಾಯಿತು. ಕಾರ್ಯಕ್ರಮದ ರನ್ನರ್ ಅಪ್ ವಿನ್ಸಿ ಅಲೋಶಿಯಸ್ ಮತ್ತು ಅಡಿಸ್ ಆಂಟೋನಿ ಅಕ್ಕರಾ ಅವರನ್ನು ಚಿತ್ರದಲ್ಲಿ ಪ್ರಮುಖ ಪಾತ್ರಗಳನ್ನು ನಿರ್ವಹಿಸಲು ಆಯ್ಕೆ ಮಾಡಲಾಯಿತು.

ಸ್ಪರ್ಧಿಗಳು 

 ವಿಶೇಷ ಪ್ರಶಸ್ತಿಗಳು

Pages with unreviewed translations
ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಈಥೈಲ್ ಅಮೀನುಗಳು

ಈಥೈಲ್ ಅಮೀನುಗಳು ಅಮೋನಿಯ ಅಣುವಿನಲ್ಲಿರುವ ಹೈಡ್ರೊಜನ್ ಪರಮಾಣುಗಳು ಈಥೈಲ್ ಗುಂಪುಗಳಿಂದ ಪಲ್ಲಟಿತವಾಗಿ ಹುಟ್ಟಿದ ಸಾವಯವ ಸಂಯುಕ್ತಗಳು.

ಗುಣಗಳು 
ಬಣ್ಣವಿಲ್ಲದ ದ್ರವಗಳು; ವಾಸನೆ ಅಮೋನಿಯಾದಂತೆ; ದಹ್ಯ ಗುಣವಿದೆ – ಉರಿಯುವಾಗ ಜ್ವಾಲೆಯ ಬಣ್ಣ ಹಳದಿ.

ಈಥೈಲ್ ಅಮೀನುಗಳಿಗೆ ಪ್ರತ್ಯಾಮ್ಲೀಯ ಗುಣವೂ ಆಲಿಫ್ಯಾಟಿಕ್ ಅಮೀನುಗಳ ಸಕಲ ಗುಣಲಕ್ಷಣಗಳೂ ಇವೆ. ನೀರು, ಆಲ್ಕೊಹಾಲ್ ಮತ್ತು ಈಥರಿನೊಡನೆ ಸರಾಗವಾಗಿ ಬೆರೆಯುವವು. ಚಿನ್ನ, ಪ್ಲಾಟಿನಂ ಮೊದಲಾದ ಲೋಹಗಳ ಕ್ಲೋರೈಡುಗಳೊಡನೆ ಕೂಡಿ ಸ್ಫಟಿಕ ರೂಪದ ವಸ್ತುಗಳನ್ನು ಕೊಡುವುವು. ಇತರ ಭೌತ ಗುಣಗಳನ್ನು ಕೆಳಗಿನ ಕೋಷ್ಟಕದಲ್ಲಿ ಕಾಣಬಹುದು.

ತಯಾರಿಕೆ ಮತ್ತು ಉಪಯೋಗಗಳು 
ಕಾಯಿಸಿದ ವೇಗವರ್ಧಕಗಳ ಮೇಲೆ ಎಥಿಲೀನನ್ನಾಗಲೀ ಅಥವಾ ಈಥೈಲ್ ಆಲ್ಕೊಹಾಲಿನ ಆವಿಯನ್ನಾಗಲೀ ಅಮೋನಿಯದೊಂದಿಗೆ ಒತ್ತಡದಲ್ಲಿ ಹಾಯಿಸಿದಾಗ ಈಥೈಲ್ ಅಮೀನುಗಳ ಮಿಶ್ರಣ ಉತ್ಪತ್ತಿಯಾಗುವುದು. ಪರಿವರ್ತಕ ವಸ್ತುಗಳ ಪ್ರಮಾಣವನ್ನು ಹೆಚ್ಚು ಕಡಿಮೆ ಮಾಡುವುದರ ಮೂಲಕ ನಮಗೆ ಬೇಕಾದ ಈಥೈಲ್ ಅಮೀನಿನ ಅಂಶ ಹೆಚ್ಚಾಗಿರುವಂತೆ ಮಾಡಿಕೊಳ್ಳಬಹುದು.

ಅಸಿಟೊ ನೈಟ್ರೀಲ್ (CH3.CN) ಅಥವಾ ಈಥೈಲ್ ಕ್ಲೋರೈಡನ್ನು (CH3.CH2.CI) ಅಮೋನಿಯ ಲೀನ ಮಾಡಿಕೊಂಡಿರುವ ಆಲ್ಕೊಹಾಲಿನೊಡನೆ ಒತ್ತಡದಲ್ಲಿ ಕಾಯಿಸಿದರೆ ಮಾನೊ ಈಥೈಲ್ ಅಮೀನ್ ದೊರೆಯುವುದು. ಇದು ಪ್ರಬಲ ಪ್ರತ್ಯಾಮ್ಲಗಳಂತೆ ಅಮೋನಿಯಾ ಲವಣಗಳಿಂದ ಅಮೋನಿಯಾ ಅನಿಲವನ್ನು ಹೊರಡಿಸಬಲ್ಲದು. ನೈಟ್ರೊಸೊ ಡೈ ಈಥೈಲ್ ಅನಿಲಿನ್ ಮತ್ತು ಸೋಡಿಯಂ ಹೈಡ್ರಾಕ್ಸೈಡ್ ಮಿಶ್ರಣವನ್ನು ಕುದಿಸಿ ಡೈಈಥೈಲ್ ಅಮೀನನ್ನು ಪಡೆಯಬಹುದು. ಸಂಯೋಜಿತ ಜಲವಿರುವ [(C2H5)2.NH]2H2O ಎಂಬ ಹರಳುರೂಪದ ವಸ್ತುವನ್ನು ಕೊಡುವುದು ಇದರ ವೈಶಿಷ್ಟ್ಯ. ಟ್ರೈ ಈಥೈಲ್ ಅಮೀನ್ ಎಣ್ಣೆಯಂಥ ದ್ರವ. ಮಾನೊ ಈಥೈಲ್ ಅಮೀನನ್ನು ಈಥೈಲ್ ಕ್ಲೋರೈಡಿನ ಆಲ್ಕೊಹಾಲ್ ದ್ರಾವಣದೊಡನೆ ಒತ್ತಡದಲ್ಲಿ ಕಾಯಿಸಿದಾಗ ಇದು ಉಂಟಾಗುವುದು. ಪೊಟ್ಯಾಸಿಯಂ ಪರ್ಮ್ಯಾಂಗನೇಟಿನಿಂದ ಸುಲಭವಾಗಿ ಉತ್ಕರ್ಷಿತವಾಗುತ್ತದೆ. ಇದಕ್ಕೆ ಕೀಟಗಳನ್ನು ಆಕರ್ಷಿಸುವ ಗುಣವಿರುವುದರಿಂದ ಕೀಟನಾಶಕವಾಗಿ ಉಪಯೋಗವಾಗುತ್ತಿದೆ. ಒತ್ತಡದಲ್ಲಿ ಕೂಡಿಟ್ಟಿರುವ ಅನಿಲಗಳಲ್ಲಿ ಅಪಾಯ ಮುನ್ಸೂಚಕವಾಗಿ (ವಾರ್ನಿಂಗ್ ಏಜೆಂಟ್) ಬಳಸುವುದುಂಟು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Safety data at www.inchem.org
 CDC - NIOSH Pocket Guide to Chemical Hazards

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಥಿಲೀನ್ ಡೈಅಮೀನ್ ಟೆಟ್ರ ಅಸಿಟೇಟ್

ಎಥಿಲೀನ್ ಡೈ ಅಮೀನ್ ಟೆಟ್ರ ಅಸಿಟೇಟ್ ಎಥಿಲೀನ್ ಡೈ ಅಮೀನ್ ಟೆಟ್ರ ಅಸೆಟಿಕ್ ಆಮ್ಲದ ಟೆಟ್ರ (ಅಂದರೆ ನಾಲ್ಕು) ಸೋಡಿಯಂ ಲವಣ. ಸಂಕ್ಷೇಪರೂಪ ಇಡಿಟಿಎ.

ತಯಾರಿಕೆ 
ಎಥಿಲೀನ್ ಡೈ ಅಮೀನಿನೊಡನೆ ಫಾರ್ಮಾಲ್ಡಿಹೈಡ್ ಮತ್ತು ಸೋಡಿಯಂ ಸೈನೈಡುಗಳನ್ನಾಗಲೀ ಸೋಡಿಯಂ ಕ್ಲೋರ್‌ಅಸಿಟೇಟನ್ನಾಗಲೀ ಸಂಯೋಗಿಸುವಂತೆ ಮಾಡಿ ಇಡಿಟಿಎಯನ್ನು ತಯಾರಿಸಲಾಗುತ್ತದೆ.

ಉಪಯೋಗಗಳು 
ಇಡಿಟಿಎ ಸಂಯುಕ್ತ ಬಹುತೇಕ ಎಲ್ಲ ಲೋಹ ಮತ್ತು ಲೋಹ ಅಯಾನುಗಳೊಡನೆ ಸಂಯೋಗಿಸಿ ಅಯಾನುಗಳಾಗಿ ವಿಭಜನೆಗೊಳ್ಳದ (ನಾನ್‌ಅಯಾನಿಕ್) ಕೀಲೇಟ್ ಸಂಕೀರ್ಣಗಳನ್ನು (ಕೀಲೇಟ್ ಕಾಂಪ್ಲೆಕ್ಸಸ್) ನೀಡುತ್ತದೆ. ಇವು ಸಾಕಷ್ಟು ಸ್ಥಿರವಾದವುಗಳಾದ್ದರಿಂದ ಇಡಿಟಿಎ ಸಂಯುಕ್ತ ಅನೇಕ ಲೋಹಗಳ ಪರಿಮಾಣ ವಿಶ್ಲೇಷಣಗಳಲ್ಲಿ (ಕ್ವಾಂಟಿಟೇಟ್ಯೂ ಅನಾಲಿಸಿಸ್) ಉಪಯೋಗಿಸಲಾಗುತ್ತಿರುವ ಬಹು ಜನಪ್ರಿಯ ಸಂಕೀರ್ಣಕಾರಕವಾಗಿದೆ (ಕಾಂಪ್ಲೆಕ್ಸಿಂಗ್ ಏಜೆಂಟ್). ದ್ರಾವಣದ ಆಮ್ಲೀಯತೆಯನ್ನು ಅನುಸರಿಸಿ ಈ ಸಂಯುಕ್ತ ನಿರ್ದಿಷ್ಟ ಲೋಹಗಳೊಡನೆ ಮಾತ್ರ ಸಂಯೋಗಿಸುವುದರಿಂದ ಲೋಹ ಅಥವಾ ಲೋಹ ಮಿಶ್ರಣಗಳ ವಿಶ್ಲೇಷಣೆಯನ್ನೂ ಸಾಧಿಸಬಹುದು. ಮತ್ತೆ ಹಲವು ಸಂದರ್ಭಗಳಲ್ಲಿ ಹಲವು ಅಸ್ಥಿರ ಸಂಕೀರ್ಣಗಳನ್ನು (ಅನ್‌ಸ್ಟೇಬಲ್ ಕಾಂಪ್ಲೆಕ್ಸಸ್) ಸ್ಥಿರಗೊಳಿಸಲು ಇಡಿಟಿಎಯನ್ನು ಉಪಯೋಗಿಸಲಾಗುತ್ತದೆ. ಈವರೆಗೆ ಕ್ಯಾಲ್ಸಿಯಂ, ಮೆಗ್ನೀಸಿಯಂ, ಸತು, ತವರ, ಕಬ್ಬಿಣ, ತಾಮ್ರ, ಬೆಳ್ಳಿ, ಸೀಸ, ನಿಕಲ್, ಪಾದರಸ, ಬಿಸ್ಮತ್, ಮ್ಯಾಂಗನೀಸ್, ಸೋಡಿಯಂ, ಕೋಬಾಲ್ಟ್, ಥೋರಿಯಂ, ಜೆರ್ಕೋನಿಯಂ ಮತ್ತು ಹ್ಯಾಫ್ನಿಯಂ ಲೋಹ ಮತ್ತು ಲವಣಗಳ ಪರಿಮಾಣಾತ್ಮಕ ವಿಶ್ಲೇಷಣೆಗಳಲ್ಲಿ ಇಡಿಟಿಎ ಸಂಯುಕ್ತವನ್ನು ಉಪಯೋಗಿಸಲಾಗಿದೆಯೆಂದರೆ ಈ ಸಂಕೀರ್ಣಕಾರಕದ ಉಪಯುಕ್ತತೆಯ ವೈಶಾಲ್ಯದ ಅರಿವಾಗುತ್ತದೆ. ಇದನ್ನು ಬೇರೆ ಸಂದರ್ಭಗಳಲ್ಲಿಯೂ ಉಪಯೋಗಿಸುವ ಸಾಧ್ಯತೆಯನ್ನು ಇನ್ನೂ ಪರಿಶೀಲಿಸಲಾಗುತ್ತಿದೆ.

ಕೇವಲ ಲೋಹಗಳು ಮಾತ್ರವಲ್ಲದೆ ಫಾಸ್ಫೇಟ್ ಮತ್ತು ಹಾಲೈಡ್ ಅಯಾನುಗಳ ಪರಿಮಾಣ ವಿಶ್ಲೇಷಣೆಯಲ್ಲಿಯೂ ಇಡಿಟಿಎ ಸಂಯುಕ್ತವನ್ನು ಉಪಯೋಗಿಸಬಹುದು. ಇಡಿಟಿಎ ಆಮ್ಲದ ಡೈಕ್ಯಾಲ್ಸಿಯಂ ಡೈ ಸೋಡಿಯಂ ಲವಣವನ್ನು ಕ್ಯಾಲ್ಸಿಯಂ ಕೊರತೆಯಿರುವ ರೋಗಿಗಳ ಚಿಕಿತ್ಸೆಯಲ್ಲೂ ಉಪಯೋಗಿಸಲಾಗುತ್ತದೆ.

ಉಲ್ಲೇಖಗಳು 

ರಾಸಾಯನಿಕ ಸಂಯುಕ್ತಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಬ್ದುಲ್ ಮುತ್ತಲಿಬ್

ಅಬ್ದುಲ್ ಮುತ್ತಲಿಬ್ ಬಿನ್ ಹಾಶಿಂ (ಅರಬ್ಬಿ: ) () — ಕುರೈಷ್ ಬುಡಕಟ್ಟಿನ ನಾಲ್ಕನೆಯ ಮುಖಂಡರು ಮತ್ತು ಮುಹಮ್ಮದ್ ಪೈಗಂಬರರ ಅಜ್ಜ (ತಂದೆಯ ತಂದೆ).

ಜನನ ಮತ್ತು ಬೆಳವಣಿಗೆ 
ಅಬ್ದುಲ್ ಮುತ್ತಲಿಬ್‌ರ ತಂದೆಯ ಹೆಸರು ಹಾಶಿಂ ಬಿನ್ ಅಬ್ದ್ ಮನಾಫ್. ಇವರು ಮಕ್ಕಾದ ಪ್ರತಿಷ್ಠಿತ ಕುರೈಷ್ ಬುಡಕಟ್ಟಿಗೆ ಸೇರಿದ ಬನೂ ಹಾಶಿಂ ಗೋತ್ರದ ಜನಕ. ಕುರೈಷ್ ಬುಡಕಟ್ಟು ಪ್ರವಾದಿ ಅಬ್ರಹಾಮರ ಮಗ ಇಷ್ಮಾಯೇಲರ ಸಂತತಿಯೆಂದು ಹೇಳಲಾಗುತ್ತದೆ. ಅವರ ತಾಯಿ ಸಲ್ಮಾ ಬಿಂತ್ ಅಮ್ರ್. ಇವರು ಯಸ್ರಿಬ್ (ಈಗಿನ ಮದೀನಾ) ನ ಖಝ್ರಜ್ ಬುಡಕಟ್ಟಿನ ಬನೂ ನಜ್ಜಾರ್ ಗೋತ್ರಕ್ಕೆ ಸೇರಿದವರು. ವ್ಯಾಪಾರ ನಿಮಿತ್ತ ಗಾಝಾಗೆ ಹೋಗಿದ್ದ ಹಾಶಿಂ ಅಲ್ಲೇ ಕೊನೆಯುಸಿರೆಳೆದರು. ಆಗಿನ್ನೂ ಅಬ್ದುಲ್ ಮುತ್ತಲಿಬ್ ಹುಟ್ಟಿರಲಿಲ್ಲ.

ಉಲ್ಲೇಖಗಳು 

ಇಸ್ಲಾಂ ಧರ್ಮ
ಮುಹಮ್ಮದ್‌ರ ಪೂರ್ವಜರು
ಮುಹಮ್ಮದ್‌ರ ಕುಟುಂಬ
ಅರಬ್ಬರು
6ನೇ ಶತಮಾನದ ಅರಬ್ಬರು
ಮಕ್ಕಾದವರು
ಬನೂ ಹಾಶಿಂ ಗೋತ್ರದವರು
ಉತ್ತಮ ಪ್ರಜಾಕೀಯ ಪಕ್ಷ

ಉತ್ತಮ ಪ್ರಜಾಕೀಯ ಪಕ್ಷ (UPP) ಇದು ಕರ್ನಾಟಕದ ಒಂದು ಪ್ರಾದೇಶಿಕ ಪಕ್ಷವಾಗಿದೆ.

ಸಿದ್ಧಾಂತ
ಉಪೇಂದ್ರ ಅವರು ಪ್ರಜಾಕೀಯ (ಜನಮುಖಿ) ಆಧಾರದ ಮೇಲೆ ಕರ್ನಾಟಕದಲ್ಲಿ ಪ್ರಾದೇಶಿಕ ಪಕ್ಷದ ಕಲ್ಪನೆಯನ್ನು ನಿರ್ಮಿಸಿದರು. ಇದು ಮುಖ್ಯವಾಗಿ ಶಿಕ್ಷಣ, ಆರೋಗ್ಯ ಮತ್ತು ಆಡಳಿತದಲ್ಲಿ ಪಾರದರ್ಶಕತೆಯೊಂದಿಗೆ ಕಾರ್ಮಿಕ ವರ್ಗದ ಮೇಲೆ ಕೇಂದ್ರೀಕರಿಸುತ್ತದೆ, ತನ್ನ ಪಕ್ಷದ ಪ್ರಣಾಳಿಕೆಯಲ್ಲಿ ವಿವರಿಸಲಾಗಿದೆ. UPP ಪ್ರಜಾಪ್ರಭುತ್ವದ ತತ್ವಗಳಿಗೆ ಜನರಿಗೆ ಅವರ ಬದ್ಧತೆಯನ್ನು ಮನವರಿಕೆ ಮಾಡಲು ಐದು ಅಂಶಗಳ ಕಾರ್ಯಕ್ರಮವನ್ನು ರಚಿಸಿದೆ: ಆಯ್ಕೆ, ಚುನಾವಣೆ, ತಿದ್ದುಪಡಿ, ತಿರಸ್ಕಾರ, ಮೇಲ್ದರ್ಜೆ. ಹಾಗೂ ಆಯ್ಕೆ ಮತ್ತು ಚುನಾವಣಾ ಪ್ರಕ್ರಿಯೆಯಲ್ಲಿ ನಾಗರಿಕರು ಸಕ್ರಿಯ ಪಾತ್ರವನ್ನು ವಹಿಸುತ್ತಾರೆ ಮತ್ತು ಚುನಾಯಿತ ಪ್ರತಿನಿಧಿಯನ್ನು ಅವರ ಕಾರ್ಯಕ್ಷಮತೆಯ ಆಧಾರದ ಮೇಲೆ ಹೊರಹಾಕುವ ಅಥವಾ ಮೇಲ್ದರ್ಜೆಗೇರಿಸುವ ಹಕ್ಕನ್ನು ಜನರು ಕಾಯ್ದಿರಿಸುತ್ತಾರೆ ಎಂಬ ಅಂಶದ ಸುತ್ತಲೂ ಸಿದ್ಧಾಂತವನ್ನು ನಿರ್ಮಿಸಲಾಗಿದೆ.

ಇದನ್ನು ನೋಡಿ
ಭಾರತೀಯ ಜನತಾ ಪಾರ್ಟಿ
 ಕರ್ನಾಟಕ ರಾಷ್ಟ್ರ ಸಮಿತಿ
ಆಮ ಆದ್ಮಿ ಪಕ್ಷ

ಉಲ್ಲೇಖ

ರಾಜಕೀಯ ಪಕ್ಷಗಳು
ಎಲ್ ಎನ್ ಮುಕುಂದರಾಜ್



ಪರಿಚಯ 

ಎಲ್.ಎನ್. ಮುಕುಂದರಾಜ್ ಕನ್ನಡದ ಲೇಖಕರು. ಸಾಹಿತ್ಯ, ಸಂಸ್ಕೃತಿ ಹಾಗೂ ಶೈಕ್ಷಣಿಕ ಕ್ಷೇತ್ರಗಳಲ್ಲಿ ಕ್ರ‍್ರಿಯಾಶೀಲರಾಗಿದ್ದಾರೆ. ತುಮಕೂರು ಜಿಲ್ಲೆ ನಾಗವಲ್ಲಿ ಬಳಿಯ ಲಕ್ಕೇನಹಳ್ಳಿ ಇವರ ಹುಟ್ಟೂರು. 

ಹೆಬ್ಬೂರು, ಗುಬ್ಬಿ, ತುರುವೇಕೆರೆ ಹಾಗೂ ತುಮಕೂರುಗಳಲ್ಲಿ ವಿದ್ಯಾಭ್ಯಾಸ. 1984ರಲ್ಲಿ ಬೆಂಗಳೂರು ವಿಶ್ವವಿದ್ಯಾಲಯ ಯಿಂದ ಕನ್ನಡ ತೌಲನಿಕ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದು ರಾಜ್ಯದ ಹಲವು ಸರ್ಕಾರಿ ಪದವಿಪೂರ್ವ ಕಾಲೇಜುಗಳಲ್ಲಿ ಕನ್ನಡ ಉಪನ್ಯಾಸಕರಾಗಿ, ಪ್ರಾಂಶುಪಾಲರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.

ಎಲ್.ಎನ್. ಮುಕುಂದರಾಜ್ ದೇಶಕೋಶ ದಾಸವಾಳ, ನಿರಂಕುಶ, ವಿಲೋಮ ಚರಿತೆ ಎಂಬ ಕವನ ಸಂಕಲನಗಳನ್ನು, ವೈಶಂಪಾಯನತೀರ, ಇಗೋಪಂಜರ ಅಗೋಮುಗಿಲು, ದೇವರ ಆಟ, ಮುಳ್ಳಿನ ಕಿರೀಟ, ಕೆಂಪೇಗೌಡ ಕಥಾನಕ, ನೀಲವೇಣಿ, ಇಕ್ಕಲು ಮುದ್ದಯ್ಯ, ಸಂಗ್ರಾಮ ಭಾರತ ಮತ್ತಿತರ ನಾಟಕಗಳನ್ನು ರಚಿಸಿದ್ದಾರೆ. 

ನಮ್ಮ ದಾರಿಯ ನೆರಳು, ಟಿ.ಆರ್. ಶಾಮಣ್ಣ, ಕೆ.ಎಚ್. ರಂಗನಾಥ್, ಪುಟ ಬಂಗಾರ (ಎಸ್. ಬಂಗಾರಪ್ಪ ಬದುಕಿನ ಪುಟಗಳು), ಕಿ.ರಂ. ನಾಗರಾಜ ಜೀವನ ಚರಿತ್ರೆಗಳು, ವಿಯತ್ತಳ ವಿಹಾರಿ, ಬಸವನೆ ಮಾಮರ ಇವರ ಗದ್ಯ ಕೃತಿಗಳು. ನಾಥರಿದ್ದೊ ಅನಾಥೆ, ಜೀರೋ ಪಾಯಿಂಟ್, ಕ್ರೆöÊಂ 27 ಅನುವಾದಗಳು, ತಾರುಣ್ಯ, ಸರ್ವಜ್ಞ ವಚನಗಳು, ಸಾರೆಕೊಪ್ಪದ ಬಂಗಾರ, ಕಾಲಾತೀತ ಮುಂತಾದ ಕೃತಿಗಳನ್ನು ಸಂಪಾದಿಸಿದ್ದಾರೆ. 

ಆಫ್ರಿಕನ್, ಮಲೆಯಾಳಿ, ಬಂಗಾಲಿ, ಹಿಂದಿ, ಉರ್ದು, ಒರಿಯಾ ಭಾಷೆಗಳ ಕವಿತೆಗಳನ್ನು ಅನುವಾದಿಸಿದ್ದಾರೆ. ಆಕಾಶವಾಣಿ, ದೂರದರ್ಶನಗಳಲ್ಲಿ ಅನೇಕ ಕಾರ್ಯಕ್ರಮಗಳು ಬಿತ್ತರಗೊಂಡಿವೆ. ಸಿನಿಮಾ ಹಾಗೂ ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ನಾಡಿನ ಬಹುತೇಕ ಎಲ್ಲ ಪತ್ರಿಕೆಗಳಲ್ಲಿ ಇವರ ಬರಹ ಪ್ರಕಟಗೊಂಡಿವೆ. ಚುಂಚನಗಿರಿ ರಾಷ್ಟಿçÃಯ ಕವಿಗೋಷ್ಠಿ, ಕೇರಳದ ದಕ್ಷಿಣ ಭಾರತ ಕವಿಗೋಷ್ಠಿಯೂ ಸೇರಿದಂತೆ ದಸರಾ, ನವರಸ, ಹಂಪಿ ಉತ್ಸವ, ಹೋಯಳೋತ್ಸವ, ತರಳಬಾಳು ಹುಣ್ಣಿಮೆ, ಆಳ್ವಾಸ್ ನುಡಿಸಿರಿ ಕವಿಗೋಷ್ಠಿಯ ಅಧ್ಯಕ್ಷರಾಗಿದ್ದರು. ವಿಧಾನಮಂಡಲದ ಪ್ರತಿಭಾವಂತ ಸಂಸದೀಯ ಪಟು ಪುಸ್ತಕ ಮಾಲಿಕೆ, ಅಕ್ಕ ಪ್ರಕಾಶನದ ಸುವರ್ಣ ಸಂಭ್ರಮ ಪುಸ್ತಕ ಶ್ರೇಣಿಗಳ ಸಂಪಾದಕರಾಗಿದ್ದರು.

ಪದವಿಪೂರ್ವ ಶಿಕ್ಷಣ ಇಲಾಖೆ ನೌಕರರ ಪತ್ತಿನ ಸಹಕಾರ ಸಂಘ, ಪಿ.ಯು. ಒಕ್ಕೂಟ, ಕನ್ನಡ ಸಾಹಿತ್ಯ ಪರಿಷತ್ತು ಮುಂತಾದ ಸಂಘಟನೆಗಳ ಸ್ಥಾಪಕರಾಗಿ ದುಡಿದಿದ್ದಾರೆ. ಕೇಂದ್ರ ಸರ್ಕಾರದ ದಕ್ಷಿಣ ವಲಯ ಸಾಂಸ್ಕೃತಿಕ ಕೇಂದ್ರದಲ್ಲಿ ಕರ್ನಾಟಕ ಪ್ರತಿನಿಧಿಯಾಗಿ, ಕರ್ನಾಟಕ ಸರ್ಕಾರದ ಗ್ರಂಥಾಲಯ ಇಲಾಖೆಯ ಉನ್ನತ ಮಟ್ಟದ ಪುಸ್ತಕ ಆಯ್ಕೆ ಸಮಿತಿಯ ಸದಸ್ಯರಾಗಿದ್ದರು. ಕಿ. ರಂ. ನಾಗರಾಜ್ ಅವರ ಕಾವ್ಯಮಂಡಲದ ನಿರ್ದೇಶಕರಾಗಿದ್ದಾರೆ. ಪಿ.ಯು. ಕನ್ನಡ ಪಠ್ಯ ರವನಾ ಸಮಿತಿಯ ಸಂಚಾಲಕರಾಗಿದ್ದರು. ಪ್ರಸ್ತುತ ಕೇಂದ್ರ ಸಾಹಿತ್ಯ ಅಕಾಡೆಮಿ ಸದಸ್ಯರಾಗಿದ್ದಾರೆ.

ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ, ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ, ಎಸ್. ಚನ್ನಬಸವಯ್ಯ ಶ್ರೇಷ್ಠ ಉಪನ್ಯಾಸಕ ಪ್ರಶಸ್ತಿ, ಗೌತಮ ಬುದ್ಧ ಪ್ರಶಸ್ತಿ, ಕೆಂಪೇಗೌಡ ಪ್ರಶಸ್ತಿ, ಶಿವರುದ್ರಪ್ಪ ಗೌರವ ಕಾವ್ಯ ಪ್ರಶಸ್ತಿ, ಕಿ.ರಂ. ನಾಗರಾಜ ಸಂಸ್ಕೃತಿ ಪ್ರಶಸ್ತಿ, ಗೌರವಾನ್ವಿತ ಸಭಾಪತಿ ಹಾಗೂ ಸಭಾಧ್ಯಕ್ಷರ ಲೇಖಕ ಸನ್ಮಾನ - 2004, ಘನತೆವೆತ್ತ ರಾಜ್ಯಪಾಲರಿಂದ ಲೇಖಕ ಸನ್ಮಾನ್ಯ-2006 ಇತ್ಯಾದಿ ಪ್ರಶಸ್ತಿ - ಪುರಸ್ಕಾರಗಳಿಗೆ ಮುಕುಂದರಾಜ್ ಪಾತ್ರಾರಾಗಿದ್ದಾರೆ.

ಕಾಡಹಾದಿಯ ಹೂಗಳು  ಕನ್ನಡ ಚಲನಚಿತ್ರವನ್ನು ನಿರ್ದೇಶಿಸಿದ್ದಾರೆ.

ಕವನ ಸಂಕಲನಗಳು 

ದೇಶಕೋಶ
ದಾಸವಾಳ
ನಿರಂಕುಶ
ವಿಲೋಮ ಚರಿತೆ

ನಾಟಕ ಬರಹ ಕೃತಿಗಳು 

ವೈಶಂಪಾಯನತೀರ
ಇಗೋಪಂಜರ ಅಗೋಮುಗಿಲು
ದೇವರ ಆಟ
ಮುಳ್ಳಿನ ಕಿರೀಟ
ಕೆಂಪೇಗೌಡ ಕಥಾನಕ
ನೀಲವೇಣಿ
ಇಕ್ಕಲು ಮುದ್ದಯ್ಯ
ಸಂಗ್ರಾಮ ಭಾರತ

ಗದ್ಯ ಕೃತಿಗಳು 

ನಮ್ಮ ದಾರಿಯ ನೆರಳು
ಟಿ.ಆರ್. ಶಾಮಣ್ಣ
ಕೆ.ಎಚ್. ರಂಗನಾಥ್
ಪುಟ ಬಂಗಾರ (ಎಸ್. ಬಂಗಾರಪ್ಪ ಬದುಕಿನ ಪುಟಗಳು)
ಕಿ.ರಂ. ನಾಗರಾಜ ಜೀವನ ಚರಿತ್ರೆಗಳು
ವಿಯತ್ತಳ ವಿಹಾರಿ
ಬಸವನೆ ಮಾಮರ

ಸಂಪಾದಕ ಕೃತಿಗಳು 

ನಾಥರಿದ್ದೊ ಅನಾಥೆ
ಜೀರೋ ಪಾಯಿಂಟ್
ಕ್ರೆöÊಂ 27
ಅನುವಾದಗಳು
ತಾರುಣ್ಯ
ಸರ್ವಜ್ಞ ವಚನಗಳು
ಸಾರೆಕೊಪ್ಪದ ಬಂಗಾರ
ಕಾಲಾತೀತ

ಉಲ್ಲೇಖಗಳು 

ಲೇಖಕರು
ಎಥಿಲೀನ್ ಡೈಬ್ರೋಮೈಡ್

ಎಥಿಲೀನ್ ಡೈಬ್ರೋಮೈಡ್ ಒಂದು ಸಾವಯವ ಸಂಯುಕ್ತ. ಇದರ ರಚನಾ ಸೂತ್ರ BrCH2-CH2Br. ಇದಕ್ಕೆ ಎಥಿಲೀನ್ ಬ್ರೋಮೈಡ್ ಎಂಬ ಹೆಸರೂ ಇದೆ.

ತಯಾರಿಕೆ 
ಎಥಿಲೀನ್ ಮತ್ತು ಬ್ರೋಮೀನುಗಳ ನೇರ ಸಂಯೋಗದಿಂದ ಇದನ್ನು ತಯಾರಿಸುತ್ತಾರೆ. ಎಥಿಲಿನ್ ಅನಿಲವನ್ನೂ ಬ್ರೋಮಿನ್ ಆವಿಯನ್ನೂ ಬೆರೆಸಿ ಸೂಕ್ತವಾದ ವೇಗವರ್ಧಕಗಳ (ಕ್ಯಾಟಲಿಸ್ಟ್ಸ್) ಮೇಲೆ ಹಾಯಿಸಿ ಇದನ್ನು ತಯಾರಿಸುತ್ತಾರೆ.

C2H4 + Br2 → C2H4Br2

ಸೂಕ್ತ ದ್ರಾವಕವನ್ನು ಉಪಯೋಗಿಸಿ ದ್ರಾವಣದಲ್ಲಿಯೂ ಈ ಕ್ರಿಯೆ ನಡೆಯಬಹುದು.

ಗುಣಗಳು 
ಎಥಿಲೀನ್ ಡೈಬ್ರೋಮೈಡ್ ಬಣ್ಣವಿಲ್ಲದ ದ್ರವ.  ಇದರ ಕುದಿಬಿಂದು ೧೩೨೦ ಸೆಂ. ಗ್ರೇ.

ಉಪಯೋಗಗಳು 
ಔದ್ಯೋಗಿಕ ಕ್ಷೇತ್ರಗಳಲ್ಲಿ ಇದಕ್ಕೆ ಅನೇಕ ಉಪಯೋಗಗಳಿವೆ. ಮೋಟಾರು ವಾಹನಗಳ ಎಂಜಿನ್ನುಗಳಲ್ಲಿ ಆಗುವ ಕುಕ್ಕಾಟವನ್ನು (ನಾಕಿಂಗ್) ತಪ್ಪಿಸಲು ಪೆಟ್ರೋಲಿಗೆ ಬೆರೆಸುವ ಈಥೈಲ್ ಫ್ಲ್ಯೂಯಿಡ್‍ನಲ್ಲಿ ೨೫% ಎಥಿಲೀನ್ ಡೈಬ್ರೋಮೈಡ್ ಇರುತ್ತದೆ. ಅನೇಕ ಸಾವಯುವ ಸಂಯುಕ್ತಗಳ ಸಂಶ್ಲೇಷಣೆಯಲ್ಲಿ ಎಥಿಲೇನ್ ಡೈಬ್ರೋಮೈಡ್ ಬಳಕೆಯಾಗುತ್ತದೆ. ಆಹಾರ ಧಾನ್ಯಗಳ ಶೇಖರಣೆಯಲ್ಲಿ ಇದರ ಉಪಯೋಗವಿದೆ-ಧಾನ್ಯಗಳಿಗೆ ತಗಲುವ ಕೀಟಗಳ ನಿವಾರಣೆಗೆ ಧಾನ್ಯಗಳನ್ನೂ ಅವುಗಳನ್ನು ಶೇಖರಿಸಿಡುವ ಸ್ಥಳ, ಮೊದಲಾದವನ್ನೂ ಎಥಿಲೀನ್ ಡೈಬ್ರೋಮೈಡ್ ಆವಿಯಿಂದ ಸಂಸ್ಕರಿಸುತ್ತಾರೆ.

ಉಲ್ಲೇಖಗಳು 

ರಾಸಾಯನಿಕ ಸಂಯುಕ್ತಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಥಿಲೀನ್ ಡೈಕ್ಲೋರೈಡ್

ಎಥಿಲೀನ್ ಡೈಕ್ಲೋರೈಡ್ ಒಂದು ಸಾವಯವ ಸಂಯುಕ್ತ. ಇದರ ರಚನಾ ಸೂತ್ರ CICH2-CH2CI. ಇದಕ್ಕೆ ಎಥಿಲೀನ್ ಕ್ಲೋರೈಡ್ ಎಂಬ ಹೆಸರೂ ಇದೆ.

ತಯಾರಿಕೆ 
ಎಥಿಲೀನ್ ಮತ್ತು ಕ್ಲೋರಿನುಗಳ ನೇರ ಸಂಯೋಗದಿಂದ ಇದನ್ನು ತಯಾರಿಸುತ್ತಾರೆ. ಎರಡು ಅನಿಲಗಳನ್ನೂ ಸರಿಯಾದ ಪ್ರಮಾಣದಲ್ಲಿ ಬೆರೆಸಿ, ಮಿಶ್ರಣವನ್ನು ೮೦೦-೧೦೦೦ ಸೆಂ. ಗ್ರೇ. ಉಷ್ಣತೆಗೆ ಕಾಯಿಸಿದ ತಾಮ್ರ, ಕಬ್ಬಿಣ ಅಥವಾ ಜಲರಹಿತ ಕ್ಯಾಲ್ಸಿಯಂ ಕ್ಲೋರೈಡಿನ ಮೇಲೆ ಹಾಯಿಸಿದರೆ ಎಥಿಲೀನ್ ಡೈಕ್ಲೋರೈಡ್ ಉತ್ಪತ್ತಿಯಾಗುತ್ತದೆ.

C2H4 + CI2 → C2H4CI2

ಸೂಕ್ತವಾದ ಕ್ಲೋರಿನೀಕರಿಸಿದ ಒಂದು ಹೈಡ್ರೊಕಾರ್ಬನ್ನನ್ನು ದ್ರಾವಕವಾಗಿ ಉಪಯೋಗಿಸುವುದಾದರೆ ದ್ರಾವಣದಲ್ಲಿ ೪೦೦ ಸೆಂ. ಗ್ರೇ. ಉಷ್ಣತೆಯಲ್ಲಿಯೇ ಈ ಕ್ರಿಯೆಯನ್ನು ಆಗಮಾಡಬಹುದು.

ಗುಣಗಳು 
ಎಥಿಲೀನ್ ಡೈಕ್ಲೋರೈಡ್ ಬಣ್ಣವಿಲ್ಲದ ದ್ರವಪದಾರ್ಥ. ಇದರ ಕುದಿಬಿಂದು ೮೪೦ ಸೆಂ. ಗ್ರೇ. ಇದು ಒಳ್ಳೆಯ ದ್ರಾವಕ (ಸಾಲ್ವೆಂಟ್).

ಉಪಯೋಗಗಳು 
ಒಣ ಒಗೆತಕ್ಕೆ ಅಂದರೆ ಜಲರಹಿತಮಾರ್ಜನಕ್ಕೆ (ಡ್ರೈಕ್ಲೀನಿಂಗ್) ಇದನ್ನು ಬಳಸುತ್ತಾರೆ. ಮೋಟಾರು ವಾಹನಗಳ ಎಂಜಿನ್ನುಗಳಲ್ಲಿ ಆಗುವ ಕುಕ್ಕಾಟವನ್ನು (ನಾಕಿಂಗ್) ತಪ್ಪಿಸುವುದಕ್ಕಾಗಿ ಪೆಟ್ರೋಲಿಗೆ ಬೆರೆಸುವ ಈಥೈಲ್ ಫ್ಲೂಯ್ಡಿನಲ್ಲಿ ಸಾಮಾನ್ಯವಾಗಿ ೧೦% ಎಥಿಲೀನ್ ಡೈಕ್ಲೋರೈಡ್ ಇರುತ್ತದೆ. ಅಲ್ಲದೆ ಪ್ಲಾಸ್ಟಿಕ್ಕುಗಳ ತಯಾರಿಕೆಯಲ್ಲಿ ಬಳಸುವ ವೀನೈಲ್ ಕ್ಲೋರೈಡ್ (CH2-CHCI), ಥಯೊಕಾಲ್-ಎ ಎಂಬ ಕೃತಕ ರಬ್ಬರ್, ಎಥಿಲೀನ್ ಡಯಮೀನ್ (H2N.CH2-CH2.NH2) ಇವನ್ನು ಎಥಿಲೀನ್ ಡೈಕ್ಲೋರೈಡಿನಿಂದ ತಯಾರಿಸುತ್ತಾರೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Gezelschap der Hollandsche Scheikundigen
 ChemicalLand compound database
 Environmental Chemistry compound database
 Merck Chemicals database
 National Pollutant Inventory – 1,2 Dichlorethane Fact Sheet
 Locating and estimating air emissions from sources of ethylene dichloride, EPA report EPA-450/4-84-007d, March 1984

ರಾಸಾಯನಿಕ ಸಂಯುಕ್ತಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಿಖಿಲ್ ಕುಮಾರ್ (ನಟ)

ನಿಖಿಲ್ ಕುಮಾರಸ್ವಾಮಿ ಒಬ್ಬ ಭಾರತೀಯ ನಟ ಮತ್ತು ರಾಜಕಾರಣಿ, ಕನ್ನಡ ಚಲನಚಿತ್ರಗಳಲ್ಲಿನ ಕೆಲಸಕ್ಕಾಗಿ ಹೆಸರುವಾಸಿಯಾಗಿದ್ದಾರೆ. ಅವರು ಕನ್ನಡ-ತೆಲುಗು ದ್ವಿಭಾಷಾ ಚಿತ್ರ ಜಾಗ್ವಾರ್ (2016) ಮೂಲಕ ತಮ್ಮ ನಟನೆಯನ್ನು ಪ್ರಾರಂಭಿಸಿದರು.

ವೈಯಕ್ತಿಕ ಜೀವನ 
ನಿಖಿಲ್ ಕುಮಾರಸ್ವಾಮಿ ಅವರು ಕರ್ನಾಟಕದ ಮಾಜಿ ಮುಖ್ಯಮಂತ್ರಿ ಎಚ್‌ಡಿ ಕುಮಾರಸ್ವಾಮಿ ಅವರ ಪುತ್ರ ಮತ್ತು ಭಾರತದ ಮಾಜಿ ಪ್ರಧಾನಿ ಎಚ್‌ಡಿ ದೇವೇಗೌಡರ ಮೊಮ್ಮಗ.

10 ಫೆಬ್ರವರಿ 2020 ರಂದು ಬೆಂಗಳೂರಿನ ತಾಜ್ ವೆಸ್ಟ್ ಎಂಡ್‌ನಲ್ಲಿ ಕಾಂಗ್ರೆಸ್ ಮುಖಂಡ ಮತ್ತು ರೀಲರ್ ಎಂ. ಕೃಷ್ಣಪ್ಪ ಅವರ ಮೊಮ್ಮಗಳು ರೇವತಿಯೊಂದಿಗೆ ನಿಖಿಲ್ ನಿಶ್ಚಿತಾರ್ಥ ಮಾಡಿಕೊಂಡರು. 17 ಏಪ್ರಿಲ್ 2020 ರಂದು ರಾಮನಗರದ ಜನಪದ ಲೋಕದ ಬಳಿ ವಿವಾಹ ನಡೆಯಿತು. ದಂಪತಿಗೆ ಒಬ್ಬ ಮಗನಿದ್ದಾನೆ.

ರಾಜಕೀಯ ವೃತ್ತಿಜೀವನ 
ನಿಖಿಲ್ 2019 ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಕರ್ನಾಟಕ ( ಲೋಕಸಭೆ ) ನಲ್ಲಿ ಮಂಡ್ಯ ಜಿಲ್ಲೆಯಿಂದ ಜನತಾ ದಳ (ಜಾತ್ಯತೀತ) ಅಭ್ಯರ್ಥಿಯಾಗಿ ಸ್ಪರ್ಧಿಸಿದರು. ಮಂಡ್ಯವನ್ನು ಕಾಂಗ್ರೆಸ್-ಜೆಡಿಎಸ್ ಮೈತ್ರಿಗೆ ಸುರಕ್ಷಿತ ಭದ್ರಕೋಟೆ ಎಂದು ಪರಿಗಣಿಸಲಾಗಿದೆ ಏಕೆಂದರೆ ಐತಿಹಾಸಿಕವಾಗಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅತ್ಯಂತ ಯಶಸ್ವಿ ಪಕ್ಷವಾಗಿದೆ, ನಂತರ ಜನತಾ ದಳ (ಜಾತ್ಯತೀತ) ಜಿಲ್ಲೆಯಲ್ಲಿ ಸ್ಪರ್ಧಿಸುತ್ತದೆ. ಈ ಚುನಾವಣೆಯಲ್ಲಿ ಅವರು ದಿವಂಗತ ಅಂಬರೀಶ್ ಅವರ ಪತ್ನಿ ಸುಮಲತಾ ವಿರುದ್ಧ 128,876 ಮತಗಳ ಅಂತರದಿಂದ ಸೋತಿದ್ದರು.

ಚಿತ್ರಕಥೆ

ಪ್ರಶಸ್ತಿಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ಜೀವಂತ ವ್ಯಕ್ತಿಗಳು
ರಾಜಕಾರಣಿಗಳು
ಕನ್ನಡ ಚಿತ್ರರಂಗದ ನಟರು
ಸಿನಿಮಾ ತಾರೆಗಳುಕರ್ನಾಟಕ ರಾಜಕಾರಣಿಗಳು
ಚಾಂದಬೀಬಿ

ಚಾಂದಬೀಬಿ (চাঁদবিবি) ಬಂಗಾಳದಲ್ಲಿ ಹಿಂದೂ ದೇವತೆ ಮತ್ತು ಜಾನಪದ ದೇವತೆಯಾಗಿದ್ದು, ಓಲಾದೇವಿ ( ಕಾಲರಾ ದೇವತೆ), ಅಜ್ಗೈಬಿಬಿ, ಜೊಲಾಬಿಬಿ, ಬಹದಬೀಬಿ ಮತ್ತು ಅಸನ್‍ಬಿಬಿ ದೇವತೆಗಳ ಜೊತೆಯಲ್ಲಿ ಪೂಜಿಸಲಾಗುತ್ತದೆ .

ತಜ್ಞರು ಮತ್ತು ಸಂಶೋಧಕರು ಈ ಏಳು ದೇವತೆಗಳು ವೈದಿಕ ದೇವತೆಗಳ ರೂಪಾಂತರಗಳಾಗಿವೆ ಎಂದು ನಂಬುತ್ತಾರೆ.  ಸಿಂಧ್‌ನಲ್ಲಿರುವ ಸಿಂಧೂ ಕಣಿವೆ ನಾಗರಿಕತೆಯ ಪ್ರಮುಖ ನಗರವಾದ ಮೊಹೆಂಜೊ-ದಾರೊದಲ್ಲಿ ಕಂಡುಬರುವ ಟೆರಾಕೋಟಾ ಅವಶೇಷದಿಂದ ಅವರ ಸಾಮೂಹಿಕ ಆರಾಧನೆಯು ಇತಿಹಾಸಪೂರ್ವ ಕಾಲದಲ್ಲಿ ಇತ್ತು ಎಂಬುದಕ್ಕೆಸಾಕ್ಷಿಯಾಗಿದೆ. ಇದು ಏಳು ಮಹಿಳೆಯರು ಒಟ್ಟಿಗೆ ನಿಂತಿರುವ ಚಿತ್ರವನ್ನು ತೋರಿಸುತ್ತದೆ.

ಟಿಪ್ಪಣಿಗಳು
ಆಂಥ್ರಸೀನ್

ಆಂಥ್ರಸೀನ್ ಒಂದು ಸಾವಯವ ಸಂಯುಕ್ತ. ಇದರ ಅಣು ಸೂತ್ರ C14H10. ಇದು ಒಂದು ಆರೋಮ್ಯಾಟಿಕ್ ಹೈಡ್ರೊಕಾರ್ಬನ್ನು. ಇದು ಕಲ್ಲಿದ್ದಲು ಟಾರಿನಲ್ಲಿ ದೊರೆಯುತ್ತದೆ.

ತಯಾರಿಕೆ 
ಟಾರನ್ನು ಆಂಶಿಕವಾಗಿ ಬಟ್ಟಿ ಇಳಿಸುವಾಗ ೩೦೦೦ ಸೆಂ.ಗ್ರೇ.ಯಿಂದ ೪೦೦೦ ಸೆಂ.ಗ್ರೇ. ವರೆಗಿನ ಅವಧಿಯಲ್ಲಿ ಶೇಖರಿಸುವ ಭಾಗದಿಂದ ಇದನ್ನು ತೆಗೆಯುತ್ತಾರೆ.

ಗುಣಗಳು 
ಆಂಥ್ರಸೀನ್ ವರ್ಣರಹಿತ ಘನಪದಾರ್ಥ; ಸಾಮಾನ್ಯ ಬೆಳಕನ್ನು ಹೀರಿ ನೀಲಿ ಬಣ್ಣದ ಪ್ರತಿದೀಪ್ತಿಯನ್ನು ಹೊರಸೂಸುತ್ತದೆ. ಅಶುದ್ಧತೆಯ ಕಾರಣ ಸಾಮಾನ್ಯವಾಗಿ ಇದಕ್ಕೆ ನಸು ಹಳದಿ ಬಣ್ಣವಿರುವುದುಂಟು. ಇದರ ದ್ರವಿಸುವ ಬಿಂದು ೨೧೬೦ ಸೆಂ.ಗ್ರೇ. ನೀರಿನಲ್ಲಿ ಅದ್ರಾವ್ಯ; ಆಲ್ಕೊಹಾಲ್ ಮತ್ತು ಈಥರ್‌ಗಳಲ್ಲಿ ಸ್ವಲ್ಪಮಟ್ಟಿಗೆ ವಿಲೀನವಾಗುತ್ತದೆ; ಬಿಸಿಯಾದ ಬೆಂಜೀನಿನಲ್ಲಿ ದ್ರಾವ್ಯ. ಉತ್ಕರ್ಷಣಕಾರಿಗಳೊಂದಿಗೆ (ಉದಾ: ಸೋಡಿಯಂ ಡೈ ಕ್ರೊಮೇಟ್ ಮತ್ತು ಸಲ್ಫೂರಿಕ್ ಆಮ್ಲಗಳ ಮಿಶ್ರಣ) ವರ್ತಿಸಿದಾಗ ಆಂಥ್ರಕ್ವಿನೋನ್ ಆಗುತ್ತದೆ.

ಕ್ಲೋರಿನ್ ಮತ್ತು ಬ್ರೊಮಿನ್‌ಗಳು ಕಡಿಮೆ ಉಷ್ಣತೆಯಲ್ಲಿ (2500 ಸೆಂ.ಗ್ರೇ.ಕೆಳಗೆ) ಉತ್ಕರ್ಷಣಕಾರಿಗಳಾಗಿ ವರ್ತಿಸುತ್ತವೆ; ಹೆಚ್ಚಿನ ಉಷ್ಣತೆಯಲ್ಲಿ 9.10 ಡೈಕ್ಲೋರೊ ಅಥವಾ 9.10  ಡೈ ಬ್ರೋಮೋ ಆಂಥ್ರಸೀನುಗಳನ್ನೂ ಕೊಡುತ್ತದೆ. ಸಲ್ಫ್ಯೂರಿಕ್ ಆಮ್ಲ ವಿವಿಧ ಸಲ್ಫೋನಿಕ್ ಆಮ್ಲಗಳನ್ನೂ ನೈಟ್ರಿಕಾಮ್ಲ ವಿವಿಧ ನೈಟ್ರೋ ಆಂಥ್ರಸೀನುಗಳನ್ನೂ ಕೊಡುತ್ತದೆ. ಪಿಕ್ರಿಕ್ ಆಮ್ಲದೊಡನೆ ವರ್ತಿಸಿದಾಗ ಆಂಥ್ರಸೀನ್ ಪಿಕ್ರೇಟಿನ ಕೆಂಪು ಹರಳುಗಳು ಉತ್ಪತ್ತಿಯಾಗುತ್ತವೆ.
ಈ ಕ್ರಿಯೆಯನ್ನು, ಆಂಥ್ರಸೀನನ್ನು ಗುರುತಿಸಲು ಉಪಯೋಗಿಸುವುದುಂಟು. ಆಂಥ್ರಸೀನ್‌ನ ಜನ್ಯಪದಾರ್ಥಗಳಲ್ಲಿ, ಮುಖ್ಯವಾಗಿ ಆಂಥ್ರಕ್ವಿನೋನ್ ವರ್ಣದ್ರವ್ಯಗಳ ತಯಾರಿಕೆಯಲ್ಲಿ ಉಪಯೋಗ ಪಡೆದಿದೆ.

ಸಲ್ಫೂರಿಕ್ ಆಮ್ಲ ಮತ್ತು ನೈಟ್ರಿಕ್ ಆಮ್ಲ ಆಂಥ್ರಸೀನ್‌ನೊಂದಿಗೆ ವರ್ತಿಸಿದಂತೆಯೇ ಹ್ಯಾಲೋಜನ್‌ಗಳೂ ವರ್ತಿಸುತ್ತವೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Image of anthracene crystals
 
 IARC – Monograph 32
 National Pollutant Inventory – Polycyclic Aromatic Hydrocarbon Fact Sheet
 European Chemicals Agency – ECHA
 

ರಾಸಾಯನಿಕ ಸಂಯುಕ್ತಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಫೀನಾಂಥ್ರಿನ್

ಫೀನಾಂಥ್ರಿನ್ ಒಂದು ಸಾವಯವ ಸಂಯುಕ್ತ. ಇದರ ಅಣು ಸೂತ್ರ C14H10. ಇದು ಒಂದು ಆರೋಮ್ಯಾಟಿಕ್ ಹೈಡ್ರೊಕಾರ್ಬನ್ನು. ಇದು ಕಲ್ಲಿದ್ದಲು ಟಾರಿನಲ್ಲಿ ದೊರೆಯುತ್ತದೆ. ಫೀನಾಂಥ್ರಿನ್‍ನ್ನು  ವರ್ಣದ್ರವ್ಯಗಳು, ಪ್ಲಾಸ್ಟಿಕ್‍ಗಳು ಹಾಗೂ ಕೀಟನಾಶಕಗಳು, ಸ್ಫೋಟಕಗಳು ಹಾಗೂ ಔಷಧಿಗಳನ್ನು ತಯಾರಿಸಲು ಬಳಸಲಾಗುತ್ತದೆ.

ತಯಾರಿಕೆ 
ಟಾರನ್ನು ಆಂಶಿಕವಾಗಿ ಬಟ್ಟಿ ಇಳಿಸುವಾಗ 3000 ಸೆಂ.ಗ್ರೇ.ಯಿಂದ 4000 ಸೆಂ.ಗ್ರೇ. ವರೆಗಿನ ಅವಧಿಯಲ್ಲಿ ಶೇಖರಿಸುವ ಭಾಗದಿಂದ ಇದನ್ನು ತೆಗೆಯುತ್ತಾರೆ.

ಗುಣಗಳು 
ಫೀನಾಂಥ್ರೀನ್ ವರ್ಣರಹಿತ ಘನಪದಾರ್ಥ. ಇದರ ಬೆಂಜೀನ್ ದ್ರಾವಣ ನೀಲಿ ಪ್ರತಿದೀಪ್ತಿಯನ್ನು ಹೊರಸೂಸುತ್ತದೆ. ಇದರ ದ್ರವಿಸುವ ಬಿಂದು 990 ಸೆಂ.ಗ್ರೇ. ಉತ್ಕರ್ಷಣಕಾರಿಗಳೊಂದಿಗೆ ವರ್ತಿಸಿದಾಗ ಫೀನಾಂಥ್ರಕ್ವಿನೊನ್ ಉಂಟಾಗುತ್ತದೆ.

ಮಾರ್ಫೀನ್ ಮೊದಲಾದ ಅಫೀಮಿನ ಆಲ್ಕಲಾಯ್ಡ್‌ಗಳು ಮತ್ತು ಕೊಲೆಸ್ಟೆರಾಲ್ ಮೊದಲಾದ ಸ್ಟೀರಾಯ್ಡ್‌ಗಳು, ಅಣುರಚನೆಯಲ್ಲಿ ಫೀನಾಂಥ್ರೀನ್ ಬಳಗಕ್ಕೆ ಸೇರಿದವು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Phenanthrene  at scorecard.org

ರಾಸಾಯನಿಕ ಸಂಯುಕ್ತಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪರಿಸರ ವಿಜ್ಞಾನ ವಿಶ್ವವಿದ್ಯಾಲಯ ಸಿರ್ಸಿ

ಪರಿಸರ ವಿಜ್ಞಾನ ವಿಶ್ವವಿದ್ಯಾಲಯ ಸಿರ್ಸಿ, ಇದು ಕರ್ನಾಟಕ ರಾಜ್ಯದ ಪ್ರಥಮ ಪರಿಸರ ವಿಜ್ಞಾನ ಅಧ್ಯಯನದ ವಿಶ್ವವಿದ್ಯಾಲಯವಾಗಿದ್ದು, ಇದನ್ನು ಉತ್ತರ ಕನ್ನಡ ಜಿಲ್ಲೆಯ ಸಿರ್ಸಿ ಯಲ್ಲಿ ಸ್ಥಾಪಿಸಲು , ಕರ್ನಾಟಕ ಸರ್ಕಾರ ೨೦೨೩-೨೪ ನೇ ಸಾಲಿನ ಆಯವ್ಯದಲ್ಲೀ ಘೋಷಿಸಿದೆ.

ಇತಿಹಾಸ
ಪರಿಸರ, ತೋಟಗಾರಿಕೆ, ಕೃಷಿ, ಜೀವ ವೈವಿಧ್ಯ, ವನ್ಯಜೀವಿ ರಕ್ಷಣೆ, ಜನಾಭಿವೃದ್ಧಿ ಮತ್ತು ಆರ್ಥಿಕತೆಯ ಕುರಿತಾದ ಸಮಗ್ರ ಅಧ್ಯಯನಕ್ಕೆ ಕರ್ನಾಟಕ ರಾಜ್ಯದಲ್ಲಿಯೇ ಮೊದಲ ಬಾರಿಗೆ ಪರಿಸರ ವಿಜ್ಞಾನ ವಿಶ್ವವಿದ್ಯಾಲಯವನ್ನು ಸಿರ್ಸಿಯಲ್ಲಿ ಸ್ಥಾಪನೆ ಮಾಡುವುದಾಗಿ ಕರ್ನಾಟಕ ಸರ್ಕಾರವು ೨೦೨೩-೨೪ನೇ ಸಾಲಿನ ಬಜೆಟ್ ನಲ್ಲಿ ಘೋಷಿಸಿದೆ.

ಇವನ್ನೂ ನೋಡಿ
ಸಿರ್ಸಿ
ಸಿರ್ಸಿ ಮಾರಿಕಾಂಬಾ ದೇವಸ್ಥಾನ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ಕನ್ನಡ ವಿಶ್ವವಿದ್ಯಾಲಯ
ಪಶ್ಚಿಮ ಘಟ್ಟಗಳು
ಮಲೆನಾಡು

ಉಲ್ಲೇಖ

ಶೈಕ್ಷಣಿಕ ಸಂಸ್ಥೆಗಳು
ಅಬೂ ತಾಲಿಬ್

ಅಬೂ ತಾಲಿಬ್ ಬಿನ್ ಅಬ್ದುಲ್ ಮುತ್ತಲಿಬ್ (ಅರಬ್ಬಿ: ) () — ಕುರೈಷ್ ಬುಡಕಟ್ಟಿಗೆ ಸೇರಿದ ಬನೂ ಹಾಶಿಂ ಗೋತ್ರದ ಮುಖಂಡರು ಮತ್ತು ಮುಹಮ್ಮದ್ ಪೈಗಂಬರರ ತಂದೆಯ ಸಹೋದರ. ನಾಲ್ಕನೆಯ ಇಸ್ಲಾಮಿಕ್ ಖಲೀಫ ಮತ್ತು ಶಿಯಾ ಮುಸ್ಲಿಮರ ಪರಮೋಚ್ಛ ನಾಯಕ ಅಲಿ ಬಿನ್ ಅಬೂ ತಾಲಿಬ್‌ರ ತಂದೆ. ಇವರ ನಿಜವಾದ ಹೆಸರು ಅಬ್ದ್ ಮನಾಫ್. ಇವರು ತಮ್ಮ ತಂದೆಯ ಮರಣಾನಂತರ ಸಿಕಾಯ ಮತ್ತು ರಿಫಾದ (ಯಾತ್ರಾರ್ಥಿಗಳಿಗೆ ಆಹಾರ ಪಾನೀಯಗಳನ್ನು ಸರಬರಾಜು ಮಾಡುವ ಉದ್ಯೋಗ) ವನ್ನು ಪಡೆದುಕೊಂಡರು ಎಂದು ಹೇಳಲಾಗುತ್ತದೆ. ಆದರೆ ಹಿಲ್ಫುಲ್ ಫುದೂಲ್ ಮತ್ತು ಫಿಜಾರ್ ಯುದ್ಧ ಸಂದರ್ಭ ಅವರ ಸಹೋದರ ಝುಬೈರ್ ಬನೂ ಹಾಶಿಂ ಗೋತ್ರದ ಮುಂಚೂಣಿಯ ನಾಯಕರಾಗಿದ್ದರು ಎನ್ನಲಾಗುತ್ತದೆ. ಅಬೂ ತಾಲಿಬ್ ದೊಡ್ಡ ಮಟ್ಟದ ಸಾಲಕ್ಕೆ ಬಲಿಯಾದ ಕಾರಣ, ಸಿಕಾಯ ಮತ್ತು ರಿಫಾದ ಉದ್ಯೋಗವನ್ನು ಸಹೋದರ ಅಬ್ಬಾಸ್‌ರಿಗೆ ವಹಿಸಿಕೊಟ್ಟರು. ಆದರೂ ಅವರು ಬನೂ ಹಾಶಿಂ ಗೋತ್ರದ ಮುಖಂಡರಾಗಿಯೇ ಮುಂದುವರಿದರು. ಮಕ್ಕಾ ನಗರದಲ್ಲಿ ಅವರು ವಾಸಿಸುತ್ತಿದ್ದ ಪ್ರದೇಶವನ್ನು ಶಿಅಬ್ ಅಬೂ ತಾಲಿಬ್ ಎಂದು ಕರೆಯಲಾಗುತ್ತಿತ್ತು.

ಅಬ್ದುಲ್ ಮುತ್ತಲಿಬ್‌ರ ಮರಣಾನಂತರ ಮುಹಮ್ಮದ್‌ರನ್ನು ಸಾಕುವ ಹೊಣೆಯನ್ನು ಅಬೂ ತಾಲಿಬ್ ವಹಿಸಿಕೊಂಡರು. ಅವರು ಮುಹಮ್ಮದ್‌ರನ್ನು ವ್ಯಾಪಾರ ನಿಮಿತ್ತ ಸಿರಿಯಾಕ್ಕೂ ಕರೆದೊಯ್ದಿದ್ದರು. ಮುಹಮ್ಮದ್ ಪ್ರವಾದಿಯಾದಾಗ ಸಂಪೂರ್ಣ ಕುರೈಷ್ ಬುಡಕಟ್ಟು ಅವರ ವಿರುದ್ಧ ಸೆಟೆದು ನಿಂತಾದ ಅಬೂ ತಾಲಿಬ್ ಮುಹಮ್ಮದ್‌ರಿಗೆ ಬೆಂಗಾವಲಾಗಿ ನಿಂತರು. ಕುರೈಷರು ಬನೂ ಹಾಶಿಂ ಮತ್ತು ಬನೂ ಮುತ್ತಲಿಬ್ ಗೋತ್ರಗಳನ್ನು ಬಹಿಷ್ಕರಿಸಿದಾಗಲೂ ಅಬೂ ತಾಲಿಬ್ ಮುಹಮ್ಮದ್‌ರಿಗೆ ರಕ್ಷಣೆಯಾಗಿ ನಿಂತರು. ಕ್ರಿ.ಶ. 619 ರಲ್ಲಿ ಬಹಿಷ್ಕಾರ ಮುಕ್ತಾಯವಾದ ಕೆಲವೇ ತಿಂಗಳಲ್ಲಿ ಅವರು ಇಹಲೋಕಕ್ಕೆ ವಿದಾಯ ಕೋರಿದರು. ಅವರ ನಂತರ ಅವರ ಸಹೋದರ ಅಬೂ ಲಹಬ್ ಬನೂ ಹಾಶಿಂ ಗೋತ್ರದ ಮುಖಂಡರಾದರೆಂದು ಹೇಳಲಾಗುತ್ತದೆ. ಅವರ ಇಬ್ಬರು ಮಕ್ಕಳು ಅಲಿ ಮತ್ತು ಜಅಫರ್ ಇಸ್ಲಾಂ ಧರ್ಮವನ್ನು ಸ್ವೀಕರಿಸಿದ್ದರು. ಆದರೆ ಅಬೂ ತಾಲಿಬ್ ಇಸ್ಲಾಂಗೆ ಮತಾಂತರವಾಗದೆ ತಮ್ಮ ತಂದೆಯ ಧರ್ಮದಲ್ಲೇ ಕೊನೆಯುಸಿರೆಳೆದರು.

ಉಲ್ಲೇಖಗಳು 

ಇಸ್ಲಾಂ ಧರ್ಮ
ಮುಹಮ್ಮದ್‌ರ ಪೂರ್ವಜರು
ಮುಹಮ್ಮದ್‌ರ ಕುಟುಂಬ
ಅರಬ್ಬರು
6ನೇ ಶತಮಾನದ ಅರಬ್ಬರು
ಮಕ್ಕಾದವರು
ಬನೂ ಹಾಶಿಂ ಗೋತ್ರದವರು
ಸಲ್ಲಲ್ಲಾಹು ಅಲೈಹಿ ವಸಲ್ಲಂ

ಸ್ವಲ್ಲಲ್ಲಾಹು ಅಲೈಹಿ ವಸಲ್ಲಂ (ಅರೇಬಿಕ್: ) — ಮುಸಲ್ಮಾನರು ಮುಹಮ್ಮದ್ ಪೈಗಂಬರರ ಹೆಸರು ಕೇಳುವಾಗ, ಹೇಳುವಾಗ ಮತ್ತು ಬರೆಯುವಾಗ ಬಳಸುವ ಪ್ರಾರ್ಥನೆಯ ರೂಪದಲ್ಲಿರುವ ನುಡಿಗಟ್ಟು. ಮುಸಲ್ಮಾನರ ನಂಬಿಕೆಯ ಪ್ರಕಾರ ಮುಹಮ್ಮದ್ ಪೈಗಂಬರರ ಹೆಸರು ಕೇಳುವಾಗ, ಹೇಳುವಾಗ ಮತ್ತು ಬರೆಯುವಾಗ ಈ ನುಡಿಗಟ್ಟನ್ನು ಬಳಸುವುದು ಕಡ್ಡಾಯವಾಗಿದೆ. ಈ ನುಡಿಗಟ್ಟನ್ನು ಸ್ವಲಾತ್ (ಅರೇಬಿಕ್: ) ಎನ್ನಲಾಗುತ್ತದೆ. ಉರ್ದು ಭಾಷೆಯಲ್ಲಿ ಇದನ್ನು ದುರೂದ್ ಎನ್ನುತ್ತಾರೆ. ಈ ನುಡಿಗಟ್ಟನ್ನು ಬಳಸುವ ಉದ್ದೇಶವು ಮುಹಮ್ಮದ್‌ರನ್ನು ಗೌರವಿಸುವುದು ಮತ್ತು ಅವರಲ್ಲಿರುವ ಪ್ರೀತಿಯನ್ನು ವ್ಯಕ್ತಪಡಿಸುವುದಾಗಿದೆ.

ವಿಭಿನ್ನ ರೂಪಗಳು 
ಈ ನುಡಿಗಟ್ಟನ್ನು ಮೂರು ವಿಭಿನ್ನ ರೂಪಗಳಲ್ಲಿ ಬಳಸಲಾಗುತ್ತದೆ. 

 ಸ್ವಲ್ಲಲ್ಲಾಹು ಅಲೈಹಿ ವಸಲ್ಲಂ (ಅರೇಬಿಕ್: ): ಇದು ಮುಹಮ್ಮದ್‌ರನ್ನು ಮಾತ್ರ ನಿರ್ದಿಷ್ಟವಾಗಿ ಬಳಸುವ ನುಡಿಗಟ್ಟು. ಇದರ ಅರ್ಥ: ಅವರ ಮೇಲೆ (ಅಂದರೆ ಮುಹಮ್ಮದ್‌ರ ಮೇಲೆ) ದೇವರ ಶಾಂತಿ ಮತ್ತು ಅಶೀರ್ವಾದಗಳು (ಅಥವಾ ಅನುಗ್ರಹಗಳು) ಸದಾ ವರ್ಷಿಸುತ್ತಿರಲಿ. ಇದು ಸಾಮಾನ್ಯವಾಗಿ ಮುಸ್ಲಿಂ ಜನಸಾಮಾನ್ಯರು ಅತಿಹೆಚ್ಚಾಗಿ ಬಳಸುವ ನುಡಿಗಟ್ಟು.
 ಸ್ವಲ್ಲಲ್ಲಾಹು ಅಲೈಹಿ ವಆಲಿಹಿ ವಸಲ್ಲಂ (ಅರೇಬಿಕ್: ): ಇದು ಮುಹಮ್ಮದ್‌ರೊಂದಿಗೆ ಅವರ ಕುಟುಂಬವನ್ನು ಸೇರಿಸಿ ಬಳಸುವ ನುಡಿಗಟ್ಟು. ಇದರ ಅರ್ಥ: ಅವರ ಮೇಲೆ (ಅಂದರೆ ಮುಹಮ್ಮದ್‌ರ ಮೇಲೆ) ಮತ್ತು ಅವರ ಕುಟುಂಬದ ಮೇಲೆ ದೇವರ ಶಾಂತಿ ಮತ್ತು ಅಶೀರ್ವಾದಗಳು (ಅಥವಾ ಅನುಗ್ರಹಗಳು) ಸದಾ ವರ್ಷಿಸುತ್ತಿರಲಿ. ಇದು ಸಾಮಾನ್ಯವಾಗಿ ಮುಸ್ಲಿಂ ವಿದ್ವಾಂಸರು ಬಳಸುವ ನುಡಿಗಟ್ಟು.
 ಸ್ವಲ್ಲಲ್ಲಾಹು ಅಲೈಹಿ ವಆಲಿಹಿ ವಸಹ್ಬಿಹಿ ವಸಲ್ಲಂ (ಅರೇಬಿಕ್: ): ಇದು ಮುಹಮ್ಮದ್‌ರೊಂದಿಗೆ ಅವರ ಕುಟುಂಬವನ್ನು ಮತ್ತು ಅವರ ಸಹಾಬಿಗಳನ್ನು (ಸಂಗಡಿಗರನ್ನು) ಸೇರಿಸಿ ಬಳಸುವ ನುಡಿಗಟ್ಟು. ಇದರ ಅರ್ಥ: ಅವರ ಮೇಲೆ (ಅಂದರೆ ಮುಹಮ್ಮದ್‌ರ ಮೇಲೆ), ಅವರ ಕುಟುಂಬದ ಮೇಲೆ ಮತ್ತು ಅವರ ಸಂಗಡಿಗರ ಮೇಲೆ ದೇವರ ಶಾಂತಿ ಮತ್ತು ಅಶೀರ್ವಾದಗಳು (ಅಥವಾ ಅನುಗ್ರಹಗಳು) ಸದಾ ವರ್ಷಿಸುತ್ತಿರಲಿ. ಇದರ ಬಳಕೆ ಬಹಳ ವಿರಳವಾಗಿದ್ದು ಸಾಮಾನ್ಯವಾಗಿ ಬರವಣಿಗೆಗಳಲ್ಲಿ ಮಾತ್ರ ಕಂಡುಬರುತ್ತದೆ.

ಗೌರವ ಸೂಚಕ ಇಸ್ಲಾಮಿಕ್ ನುಡಿಗಟ್ಟುಗಳು
ಅಪೊಮಾರ್ಫೀನ್

ಅಪೊಮಾರ್ಫೀನ್ ಒಂದು ರಾಸಾಯನಿಕ.

ತಯಾರಿಕೆ 
ಗಾಳಿ ಹೋಗದಂತೆ ಮುಚ್ಚಿರುವ ಸೀಸೆಯಲ್ಲಿ ರಾಸಾಯನಿಕ ಮಾರ್ಫೀನೊಂದಿಗೆ ಹೈಡ್ರೊಕ್ಲೋರಿಕಾಮ್ಲವನ್ನು ಸೇರಿಸಿ ಕಾಯಿಸಿದರೆ, ಮಾರ್ಫೀನಿಂದ ನೀರಿನ ಅಣುವೊಂದು ಕಳೆದು ಬರುವ ರಾಸಾಯನಿಕವಿದು. ಹೀಗಾದುದರಿಂದ ಮಾರ್ಫೀನಿನ ಮಂದಗೊಳಿಸುವ ಗುಣಗಳು ಕಳೆದು, ಚೋದಕ ಗುಣಗಳು ಮಾತ್ರ ಅಪೊಮಾರ್ಫೀನಲ್ಲಿ ಉಳಿಯುತ್ತವೆ.

ಉಪಯೋಗಗಳು 
ಮಿದುಳೆಲ್ಲವನ್ನೂ ಇದು ಚೋದಿಸುವುದಾದರೂ ವಾಂತಿಕಾರಕ ಕೇಂದ್ರದ ಮೇಲೆ ಇದರ ಪ್ರಭಾವ ಬಹಳ. ವಿಷವೇರಿದ ರೋಗಿಯ ಹೊಟ್ಟೆ ತೊಳೆಯಲು ರಬ್ಬರ್ ಕೊಳವೆ ತೂರಿಸಲು ಆಗದಾಗ, ಬಲವಾದ ಈ ಮದ್ದನ್ನು ಚುಚ್ಚಿ ವಾಂತಿಕಾರಿಸುವ ರೂಢಿ ಹಿಂದಿತ್ತು. ವಾಂತಿಕಾರಕ ಪ್ರಮಾಣ ಕೂಡ ಮಿದುಳನ್ನು ಕುಂದಿಸುವುದರಿಂದ ಇದರ ಬಳಕೆ ಬಲು ಅಪಾಯಕರ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 

ಔಷಧಿಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಿರ್ಸಿ ತಾಲೂಕು

ಸಿರ್ಸಿ ತಾಲೂಕು , ಕರ್ನಾಟಕ ರಾಜ್ಯದ ಉತ್ತರಕನ್ನಡ ಜಿಲ್ಲೆಯ ಒಂದು ಕಂದಾಯ ತಾಲೂಕಾಗಿದೆ, ಸಿರ್ಸಿ ತಾಲೂಕು ಒಂದು ನಗರಸಭೆ, ನಾಲ್ಕು ಹೋಬಳಿ ಮತ್ತು ಮೂವತ್ತೆರಡು ಗ್ರಾಮಪಂಚಾಯತಿಗಳನ್ನೂ ಹೊಂದಿದೆ.

ಇತಿಹಾಸ
1859ರಲ್ಲಿ ಸಿರ್ಸಿ ತಾಲೂಕು ರಚನೆಯಾಗಿದೆ.

ಗ್ರಾಮ ಪಂಚಾಯತಿಗಳು

https://e-swathu.kar.nic.in/(S(h3nojdlc3lc3iljcxjdkacn2))/Issue0fForm9/Frm_PublicSearchForm9.aspx

ಚುನಾವಣಾ ಕ್ಷೇತ್ರ
ಸಿರ್ಸಿ ತಾಲೂಕು ಉತ್ತರಕನ್ನಡ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಗೆ ಒಳಪಡುತ್ತದೆ ಹಾಗೂ ಸಿರ್ಸಿ ತಾಲೂಕಿನ ಸಿರ್ಸಿ, ಸಂಪಖಂಡ, ಹುಲೇಕಲ್ ಹೋಬಳಿಗಳು ಸಿರ್ಸಿ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಗೆ ಮತ್ತು ಬನವಾಸಿ ಹೋಬಳಿಯು ಯಲ್ಲಾಪುರ-ಮುಂಡಗೋಡ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಗೆ ಸೇರಿದೆ.

ಇವನ್ನೂ ನೋಡಿ
ಸಿರ್ಸಿ
ಸಿರ್ಸಿ ಮಾರಿಕಾಂಬಾ ದೇವಸ್ಥಾನ
ಪರಿಸರ ವಿಜ್ಞಾನ ವಿಶ್ವವಿದ್ಯಾಲಯ ಸಿರ್ಸಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ಉತ್ತರ ಕನ್ನಡ
ಪಶ್ಚಿಮ ಘಟ್ಟಗಳು
ಮಲೆನಾಡು

ಉಲ್ಲೇಖ

ಕರ್ನಾಟಕದ ತಾಲ್ಲೂಕುಗಳು
ಅಘನಾಶಿನಿ ನದಿ

ಅಘನಾಶಿನಿ ನದಿಯು ಕರ್ನಾಟಕ ರಾಜ್ಯದ ಮಲೆನಾಡಿನಲ್ಲಿ ಪಶ್ಚಿಮಾಭಿಮುಖವಾಗಿ ಹರಿಯುವ ಸಾರ್ವಕಾಲಿಕ ನದಿಯಾಗಿದೆ. ಈ ನದಿಯು ಸಿರ್ಸಿ ನಗರದ ಶಂಕರಹೊಂಡದಿಂದ ಆರಂಭಗೊಂಡು ಕುಮಟಾದ ಅಘನಾಶಿನಿ ಗ್ರಾಮದವರೆಗೂ ಒಟ್ಟು   ಹರಿದು ಅರಬ್ಬಿ ಸಮುದ್ರವನ್ನು ಸೇರುತ್ತದೆ. 

ಅಘನಾಶಿನಿ ನದಿಯು ನಿತ್ಯ ಹರದ್ವರ್ಣ ವನದ ಸಹ್ಯಾದ್ರಿ ಪರ್ವತ ಶ್ರೇಣಿಗಳ ನಡುವೆ ಯಾವುದೇ ಮಾನವ ಚಟುವಟಿಕೆಗಳಿಲ್ಲದೇ ಪವಿತ್ರವಾಗಿ ಹರಿಯುವ ಭಾರತದ ಒಂದು ಪ್ರಮುಖ ನದಿಯಾಗಿದೆ.

ಇವನ್ನೂ ನೋಡಿ
ಸಿರ್ಸಿ
ಸಿರ್ಸಿ ತಾಲೂಕು
ಉತ್ತರ ಕನ್ನಡ
ಪಶ್ಚಿಮ ಘಟ್ಟಗಳು
ಮಲೆನಾಡು

ಉಲ್ಲೇಖ

ನದಿಗಳು
ಬೆಳಗಾವಿ ಜಿಲ್ಲೆ

ಬೆಳಗಾವಿಯು ಕರ್ನಾಟಕ ರಾಜ್ಯದ ಒಂದು ಜಿಲ್ಲೆ.  ಬೆಳಗಾವಿ ನಗರವು ಈ ಜಿಲ್ಲೆಯ ಜಿಲ್ಲಾ ಕೇಂದ್ರವಾಗಿದೆ. ಈ ಜಿಲ್ಲೆಯಲ್ಲಿರುವ ಸುವರ್ಣ ವಿಧಾನಸೌಧವು ಕರ್ನಾಟಕದ ಎರಡನೇ ಶಾಸಕಾಂಗ ಸಭೆಯ ಮುಖ್ಯ ಕಚೇರಿಯಾಗಿದೆ.

ಭೂಗೋಳ
ಜಿಲ್ಲೆಯು  ವಿಸ್ತೀರ್ಣವನ್ನು ಹೊಂದಿದೆ ಮತ್ತು ಇದು ಕರ್ನಾಟಕದ ಅತಿದೊಡ್ಡ ಜಿಲ್ಲೆಯಾಗಿದೆ.

ಕೃಷಿ
ಬೆಳಗಾವಿ ಜಿಲ್ಲೆಯ 1.5 ಲಕ್ಷ  ಹೆಕ್ಟೇರ್‌ಗಳಷ್ಟು  ಭೂಮಿಯನ್ನು ಕಬ್ಬು ಬೆಳೆಯಲು ಬಳಸಲಾಗುತ್ತಿದೆ, ಇದು ಕಳೆದ ದಶಕದಲ್ಲಿ ಕಬ್ಬು ಉತ್ಪಾದನೆಯಲ್ಲಿ ಮಂಡ್ಯ ಜಿಲ್ಲೆಯನ್ನು ಮಿರಿಸಿದೆ, ಈ ಜಿಲ್ಲೆಯನ್ನು ಕರ್ನಾಟಕದ ಸಕ್ಕರೆ ಬಟ್ಟಲು ಎಂದು ಕರೆಯಲ್ಪಡುತ್ತದೆ

ಆಡಳಿತ ವಿಭಾಗಗಳು
ಬೆಳಗಾವಿ ಜಿಲ್ಲೆಯ ಆಡಳಿತವನ್ನು 10 ತಾಲೂಕುಗಳಾಗಿ ವಿಂಗಡಿಸಲಾಗಿದೆ.

https://belagavi.nic.in/%e0%b2%a4%e0%b2%be%e0%b2%b2%e0%b3%8d%e0%b2%b2%e0%b3%82%e0%b2%95%e0%b3%81-%e0%b2%95%e0%b2%9a%e0%b3%87%e0%b2%b0%e0%b2%bf/

ಜನಸಂಖ್ಯಾ
2011 ರ ಭಾರತದ ಜನಗಣತಿಯ ಪ್ರಕಾರ, ಜಿಲ್ಲೆಯು 47,79,661 ಜನಸಂಖ್ಯೆಯನ್ನು ಹೊಂದಿದೆ, ಇದು ಬೆಂಗಳೂರಿನ ನಂತರ  ಎರಡನೇ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವ ಕರ್ನಾಟಕದ ಜಿಲ್ಲೆಯಾಗಿದೆ.   ಇದು ಸಿಂಗಾಪುರ ದೇಶದ ಸಮನಾದ  ಮತ್ತು ಅಮೆರಿಕಾ ದೇಶದ ಅಲ್ಬಾಮ ರಾಜ್ಯಕ್ಕೆ ಸಮನಾದ ಜನಸಂಖೆಯಾಗಿದೆ. ಪ್ರಸ್ತುತ ಜಿಲ್ಲೆಯು ಭಾರತದ 640 ಜಿಲ್ಲೆಗಳಲ್ಲಿ ಜನಸಂಖ್ಯೆಯಲ್ಲಿ 25ನೆ ಸ್ಥಾನದಲ್ಲಿ ಇದೆ. 2001-2011 ರ ದಶಕದಲ್ಲಿ ಜಿಲ್ಲೆಯ ಜನಸಂಖ್ಯೆಯ ಬೆಳವಣಿಗೆಯು ಶೇಕಡಾ 13.38% ಆಗಿದೆ.  ಜಿಲ್ಲೆಯ ಸಾಕ್ಷರತೆಯು ಶೇಕಡಾ 73.94%

ಜಿಲ್ಲೆಯಲ್ಲಿ ಶೇಕಡಾ 84.49 ರಷ್ಟು ಹಿಂದೂಗಳು. ಶೇಕಡಾ 11.06ರಷ್ಟು ಮುಸಲ್ಮಾನರು, ಶೇಕಡಾ 3.73 ರಷ್ಟು ಜೈನರು , ಮತ್ತು ಶೇಕಡಾ 0.72 ರಷ್ಟು ಇತರೆ ಧರ್ಮದವರು ನೆಲೆಸಿದ್ದಾರೆ.

ಜಿಲ್ಲೆಯಲ್ಲಿ ಶೇಕಡಾ 68.40 ರಷ್ಟು ಕನ್ನಡಿಗರು, ಶೇಕಡಾ 18.70 ರಷ್ಟು ಮರಾಠಿಗರು, ಶೇಕಡಾ 9.79 ರಷ್ಟು ಉರ್ದು ಭಾಷಿಕರು ಮತ್ತು ಶೇಕಡಾ 3.10 ರಷ್ಟು ಇತರೆ ಭಾಷೆ ಮಾತಾನಾಡುವವರು ಇದ್ದಾರೆ..

ನದಿಗಳು
ಬೆಳಗಾವಿ ಜಿಲ್ಲೆಯಲ್ಲಿ ಹರಿಯವ ನದಿಗಳು :
ಕೃಷ್ಣ
ಮಲಪ್ರಭಾ
ಘಟಪ್ರಭಾ
ವೇದಗಂಗಾ
ದೂಧಗಂಗಾ
ಮಹದಾಯಿ
ಪಂಡರಿ
ಹಿರಣ್ಯಕೇಶಿ

ಶಿಕ್ಷಣ
ಬೆಳಗಾವಿ ಜಿಲ್ಲೆಯಲ್ಲಿ ಪ್ರಸ್ತುತ ಮೂರು ವಿಶ್ವವಿದ್ಯಾಲಯಗಳು ಇದಾವೆ ಅವುಗಳೆಂದರೆ ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ , ರಾಣಿ ಚೆನ್ನಮ್ಮ ವಿಶ್ವವಿದ್ಯಾಲಯ, ಬೆಳಗಾವಿ, ಕರ್ನಾಟಕ ಲಿಂಗಾಯತ ಶಿಕ್ಷಣ (ಕೆಎಲ್‌ಇ) ಸೊಸೈಟಿ ಮತ್ತು ಜಿಲ್ಲೆಯಲ್ಲಿ  ಒಂಬತ್ತು ಇಂಜಿನಿಯರಿಂಗ್ ಕಾಲೇಜು, ಎರಡು ವೈದ್ಯಕಿಯ ಕಾಲೇಜು, ಹದಿನೈದು ಪಾಲಿಟೆಕ್ನಿಕ್ ಕಾಲೇಜು,ನೂರ ಎಂಬತ್ತು ಪದವಿ ಕಾಲೇಜುಗಳು ಕಾರ್ಯನಿರ್ವಹಿಸುತ್ತಾ ಇದಾವೆ.

ಇವನ್ನೂ ನೋಡಿ
ಉತ್ತರ ಕನ್ನಡ
ಬೆಳಗಾವಿ
ಕನ್ನಡ
ಕರ್ನಾಟಕ

ಉಲ್ಲೇಖ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ

ನಿಪ್ಪಾಣಿಯು  ಕರ್ನಾಟಕದ 224 ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಚಿಕ್ಕೋಡಿಯು  ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಅಥಣಿ ವಿಧಾನಸಭಾ ಕ್ಷೇತ್ರ

ಅಥಣಿಯು  ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಅಥಣಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಕಾಗವಾಡ ವಿಧಾನಸಭಾ ಕ್ಷೇತ್ರ

ಕಾಗವಾಡವು  ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಕಾಗವಾಡ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಕುಡಚಿ ವಿಧಾನಸಭಾ ಕ್ಷೇತ್ರ

ಕುಡಚಿಯು  ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಕುಡಚಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ರಾಯಬಾಗ ವಿಧಾನಸಭಾ ಕ್ಷೇತ್ರ

ರಾಯಬಾಗವು ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ರಾಯಬಾಗ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಹುಕ್ಕೇರಿ ವಿಧಾನಸಭಾ ಕ್ಷೇತ್ರ

ಹುಕ್ಕೇರಿಯು ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಹುಕ್ಕೇರಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ರಾಯಬಾಗ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಅರಭಾವಿ ವಿಧಾನಸಭಾ ಕ್ಷೇತ್ರ

ಅರಭಾವಿಯು ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಅರಭಾವಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಗೋಕಾಕ್ ವಿಧಾನಸಭಾ ಕ್ಷೇತ್ರ

ಗೋಕಾಕ್ ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಗೋಕಾಕ್ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ಅಥಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಯಮಕನಮರಡಿ ವಿಧಾನಸಭಾ ಕ್ಷೇತ್ರ

ಯಮಕನಮರಡಿ ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಯಮಕನಮರಡಿ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಬೆಳಗಾವಿ ಉತ್ತರ ವಿಧಾನಸಭಾ ಕ್ಷೇತ್ರ

ಬೆಳಗಾವಿ ಉತ್ತರವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಬೆಳಗಾವಿ ಉತ್ತರ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಬೆಳಗಾವಿ ದಕ್ಷಿಣ ವಿಧಾನಸಭಾ ಕ್ಷೇತ್ರ

ಬೆಳಗಾವಿ ದಕ್ಷಿಣ, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.

ಚುನಾವಣಾ ಫಲಿತಾಂಶ

ಬೆಳಗಾವಿ ದಕ್ಷಿಣ ವಿಧಾನಸಭಾ ಕ್ಷೇತ್ರ

ಇವನ್ನೂ ನೋಡಿ
ಸಿರ್ಸಿ ವಿಧಾನಸಭಾ ಕ್ಷೇತ್ರ
ನಿಪ್ಪಾಣಿ ವಿಧಾನಸಭಾ ಕ್ಷೇತ್ರ
ಚಿಕ್ಕೋಡಿ ವಿಧಾನಸಭಾ ಕ್ಷೇತ್ರ
ಬೆಳಗಾವಿ ಉತ್ತರ ವಿಧಾನಸಭಾ ಕ್ಷೇತ್ರ

ಉಲ್ಲೇಖ

ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು